[bookmark: _Hlk90295888][bookmark: _Ref320629866]Līgums Nr. SNP-SN-___________
par projektēšanas, būvdarbu un autoruzraudzības darbu izpildi

Smiltenē,
Līguma parakstīšanas datums ir 
pēdējā pievienotā droša elektroniskā paraksta 
un tā laika zīmoga pievienošanas datums

Smiltenes novada pašvaldība, reģistrācijas numurs: 90009067337, juridiskā adrese: Dārza iela 3, Smiltene, Smiltenes novads, LV-4729, kuru pārstāv pašvaldības iestāde “Smiltenes novada Centrālā administrācija”, reģistrācijas numurs: 50900037271, kuras vārdā uz 2023. gada 28. jūnija saistošo noteikumu Nr.14/23 „Smiltenes novada pašvaldības nolikums” _____punkta pamata rīkojas ___________________, turpmāk tekstā – Pasūtītājs, no vienas puses, 
un
____________________ (reģistrācijas Nr.________________, juridiskā adrese: _________________________), turpmāk tekstā - Izpildītājs, kuras vārdā un interesēs uz ____________ pamata rīkojas _________________, no otras puses, 
 katra atsevišķi turpmāk saukta – Puse un/vai abas kopā – Puses, 
ņemot vērā Pasūtītāja rīkotā atklātā konkursa “Apkures sistēmas pārbūve ēkā “Gaismas” Gaujienā” (iepirkuma identifikācijas Nr. SNP/2026/55/AK), rezultātu, Izpildītāja 2026. gada ___. _______ piedāvājumu Iepirkumam, turpmāk tekstā - Piedāvājums, Smiltenes novada pašvaldības Publisko iepirkuma komisijas 2026. gada ___. ______________ lēmumu (sēdes protokols Nr._____), noslēdz šādu līgumu, turpmāk tekstā – Līgums:

1. Līgumā lietotie termini
1.1. Līgums – šis Līgums un tā pielikumi, kā arī jebkurš dokuments, kas to papildina vai groza, t.sk., bet neaprobežojoties, Iepirkuma dokumentācija, u.c.
1.2. Iepirkums – Pasūtītāja rīkots atklāts konkurss “Apkures sistēmas pārbūve ēkā “Gaismas” Gaujienā” (iepirkuma identifikācijas Nr. SNP/2026/55/AK).
1.3. Piedāvājums – Izpildītāja iesniegtais Tehniskais un Finanšu piedāvājums Iepirkumā (Līguma 2. un.3. pielikums).
1.4. Tehniskā specifikācija – Līguma 1. pielikums, kas definē tehniskās prasības Iepirkumā. 
1.5. Finanšu piedāvājums – Līgumam pievienotais Izpildītāja kopējais izmaksu aprēķins atbilstoši Tehniskajai specifikācijai un Tehniskajam piedāvājumam.
1.6. Būvprojekts - Objekta būvniecībai nepieciešamo dokumentu kopums, ko apliecina būvvaldes izdarīta atzīme par projektēšanas nosacījumu izpildi). Projektēšana ietver Objekta atrašanās vietas izpēti un sasaisti ar galvenajiem piekļuves punktiem, būves un labiekārtošanas teritorijas skices un metu sagatavošanu, būvprojekta minimālajā sastāvā izstrādāšanu, iekļaujot tehniskā projekta izstrādāšanu, būvprojektēšanai nepieciešamo dokumentu saņemšanu un sagatavošanu, un citus darbus, ieskaitot autoruzraudzības nodrošināšanu, kas Izpildītājam jāveic saskaņā ar Tehnisko specifikāciju, noslēgto Līgumu, Vispārīgajiem būvnoteikumiem un citiem projektēšanas darbus reglamentējošajiem normatīvajiem aktiem.
1.7. Būvdarbi – visas darbības (būvniecība, būvdarbu sagatavošana, izpēte, dokumentu komplektēšana, u.c.), kas Izpildītājam jāveic Būvlaukumā saskaņā ar Līgumu, Būvprojektu, Vispārīgajiem būvnoteikumiem un citiem normatīvajiem aktiem.
1.8. Būvlaukums (Līguma izpildes vieta) – Būvdarbu veikšanas vieta: ______________, Smiltenes novads, kas ar pieņemšanas-nodošanas aktu nodota Izpildītājam Darbu izpildei. 
1.9. Darbi - visas darbības – izpēte (tai skaitā, bet ne tikai apsekojumi, uzmērījumi, dokumentu analīze, jaunu trūkstošo dokumentu pasūtīšana, ja tas nepieciešams), tehnisko un speciālo noteikumu pieprasīšana, Projektēšana (tai skaitā, būvprojekts minimālajā sastāvā, starpsaskaņojumi, dokumentācijas saskaņošana ar visām instancēm un Pasūtītāju, atzinumi, saskaņošana gala redakcijā un visu būvatļaujas nosacījumu izpilde, nodevu samaksāšana pēc procesa nepieciešamības), būvdarbu sagatavošana, Būvdarbi, Autoruzraudzības veikšana, būves aprīkošana, dokumentu gatavošana, pieprasīšana un komplektēšana būves sagatavošanai pieņemšanai ekspluatācijā, objekta publiska prezentēšana un u.c. – kas Izpildītājam ir jāveic saskaņā ar Līgumu un normatīvajiem aktiem.
1.10. Objekts –__________
1.11. Būvuzraugs – Pasūtītāja pilnvarota persona būvdarbu izpildes gaitas, tās atbilstības Līgumam, Būvprojektam, būvnormatīviem, citiem normatīvajiem aktiem, u.c.
1.12. Atbildīgais būvdarbu vadītājs – sertificēts būvdarbu vadītājs, kurš kā Pasūtītāja apstiprināts Izpildītāja pārstāvis nodrošina būvdarbu izpildi atbilstoši normatīvajiem aktiem, Būvprojektam un Līgumam, organizē Izpildītāja un piesaistīto apakšuzņēmēju darbību un pārstāv Izpildītāju attiecībās ar Pasūtītāju.
1.13. Būvprojekta autors  - Būvprojekta izstrādātājs, kurš izstrādā Būvprojektu saskaņā ar spēkā esošajiem būvnormatīviem un citiem normatīvajiem aktiem
1.14. Autoruzraugs – Būvprojekta autors, kurš realizē Būvdarbu autoruzraudzību saskaņā ar būvnormatīviem un citiem normatīvajiem aktiem. 
1.15. Līgumcena – kopējā cena par visu Darbu izpildi bez pievienotās vērtības nodokļa, turpmāk tekstā – PVN, atbilstoši Piedāvājumam, ko Pasūtītājs maksās Izpildītājam par faktiski veiktiem un Pasūtītāja pieņemtajiem Darbiem pilnā apjomā atbilstoši Tehniskajai specifikācijai un Līgumā noteiktos termiņos. Līgumcena ietver samaksu par Līguma saistību pilnīgu izpildi, t.sk., bet neaprobežojoties, izmaksas, kas saistītas ar Darbu veikšanu, tehnisko noteikumu pieprasījumu, saskaņojumu, materiālu un izstrādājumu izmaksas, darbu izmaksas, pieskaitāmos izdevumus, mehānismu, transporta izmaksas, darbu organizācijas izmaksas, nodokļus (izņemot PVN), apdrošināšanas izmaksas, izdevumus, kas saistīti ar visu nepieciešamo dokumentu saņemšanu Objekta pieņemšanai ekspluatācijā (piemēram, atzinumu saņemšanu no institūcijām un personām, kas izdevušas tehniskos noteikumus), tādi darbi, izstrādājumi, materiāli, iekārtas un mehānismi, kas nav norādīti Tehniskajā un Finanšu piedāvājumā vai iepirkuma procedūrā Izpildītāja iesniegtajās tāmēs, bet ir secināmi no Būvprojekta, kā arī darbi, izstrādājumi, materiāli, iekārtas un mehānismi, kas nav norādīti Līgumā vai Būvdarbu dokumentācijā, bet ir nepieciešami Būvdarbu pienācīgai, savlaicīgai un kvalitatīvai izpildei.
1.16. Autoruzraudzība - kontrole, ko Būvprojekta izstrādātājs veic pēc projektēšanas darbu pabeigšanas līdz Objekta nodošanai ekspluatācijā, nodrošinot Būvdarbu izpildi atbilstoši Būvprojektam. Autoruzraudzības veikšanai Būvprojekta izstrādātājs norīko Autoruzraugu.
1.17. Pasūtītāja pārstāvis – Pasūtītāja pilnvarots Smiltenes novada pašvaldības darbinieks, kurš pārstāv Pasūtītāja intereses attiecībās ar Izpildītāju, u.c. Līguma saistību izpildē iesaistītajām personām. 
1.18. Laika grafiks – Būvprojekta un Būvdarbu izpildes kalendārais grafiks.
1.19. Būvdarbu izmaiņu akts – akts, ko Puses sagatavo un paraksta, konstatējot nepieciešamību veikt Būvdarbu apjoma izmaiņas vai papildu un neparedzētus Būvdarbus Līguma 5.sadaļā noteiktajā kārtībā.
1.20. Būvdarbu pieņemšanas-nodošanas akts – akts par Būvdarbu pilnīgu izpildi, kas pēc tā abpusējās parakstīšanas apliecina Būvdarbu pieņemšanu no Pasūtītāja puses.
1.21. Izpilddokumentācija – izpildshēmas, izpildrasējumi, segto darbu un nozīmīgo konstrukciju akti, atbilstības sertifikāti un Objekta būvniecībā pielietoto materiālu ekspluatācijas īpašību deklarācijas, uzstādīto iekārtu, materiālu un mehānismu garantiju apliecinājumi un tehniskās pases, lietošanas un apkopes instrukcijas, iekārtu, sistēmu testēšanas un pārbaudes akti un protokoli, apkalpojošā personāla apmācības instrukcijas,  u.tml.
1.22. Izpildes akts – darbu izpildes akts, kas apliecina Līgumā noteikto ikmēneša Būvdarbu izpildi un pēc tā abpusējās parakstīšanas apliecina konkrēto Būvdarbu apjomu, t.sk. Būvizstrādājumu, pieņemšanu no Pasūtītāja puses. 
1.23. Defektu akts – akts par Būvdarbu defektiem, trūkumiem, bojājumiem, neprecizitātēm un citām nepilnībām Būvdarbos, ko Pasūtītājs konstatējis pēc attiecīgo Būvdarbu vai jebkuras to daļas pieņemšanas un apmaksas un/vai Būvdarbu garantijas laikā.
1.24. Garantijas laiks – Līgumā paredzētais laika periods, kurā Izpildītājam ir pienākums Pasūtītāja norādītajos termiņos izpildīt Garantijas darbus.
1.25. Garantijas darbi – Garantijas laikā konstatēto Būvdarbu defektu, trūkumu, bojājumu, neprecizitāšu un citu nepilnību novēršana un minēto darbu nodošana Pasūtītājam ar Pušu parakstītu aktu.
1.26. Līguma izpildes nodrošinājums – kredītiestādes/apdrošināšanas sabiedrības neatsaucama apņemšanās pēc Pasūtītāja pirmā pieprasījuma maksāt Pasūtītājam naudas summu, kas nepārsniedz garantijā/polisē noteikto summu, ja Izpildītājs neizpilda savas saistības, kas noteiktas Līgumā un par kurām izdota garantija/galvojums. 


2. [bookmark: _Ref320629818]Līguma priekšmets
2.1. Pasūtītājs uzdod un Izpildītājs apņemas pret atlīdzību kvalitatīvi un savlaicīgi, ar savu darbaspēku, darba rīkiem, ierīcēm un materiāliem, ievērojot Līgumā un tā pielikumos, Latvijas Republikas normatīvajos aktos, tai skaitā Būvnormatīvos, noteiktās prasības, labā kvalitātē izpildīt Pasūtītāja darba uzdevumu - veikt projektēšanu, būvdarbus un autoruzraudzību, turpmāk tekstā – Darbi, atbilstoši Iepirkuma dokumentācijas kritērijiem, Izpildītāja iesniegtajam Finanšu piedāvājumam, u.c.
2.2. Darbi ietver visus Līgumā un tā pielikumos noteiktos darbus – Būvprojekta izstrādi, Būvdarbus  un Autoruzraudzību, Darbu vadība un organizēšana (t.sk., nepieciešamo speciālistu piesaiste,  būvizstrādājumu un iekārtu piegāde, uzstādīšana, ieregulēšana, palaišana un nodošana ekspluatācijā), nepieciešamo atļauju un licenču sagādāšana (t.sk., projektēšana, kā arī satiksmes ierobežošana un slēgšana), nodokļu un nodevu nomaksa, nepieciešamās un derīgās projektēšanas un izpilddokumentācijas noformēšana un nodošana Pasūtītājam, tīrības nodrošināšana, darba un pārvietošanās drošība Būvdarbu teritorijā, visu Darbam nepieciešamo nostiprinājumu, uzrakstu un apgaismojuma nodrošināšana, Būvdarbu uzmērījumu un izpildmērījumu pasūtīšana un saņemšana, kā arī citas darbības, kas  nepieciešamas Objekta pilnīgai, savlaicīgai un pienācīgai realizācijai, nodošanai ekspluatācijā un nodošanai Pasūtītājam, ievērojot Līguma noteikumus, Latvijas Republikā spēkā esošos normatīvos aktus, kā arī  visu minēto darbu vērtība ir iekļauta Līgumcenā. 
2.3. Izpildītājs apliecina, ka ir pienācīgi iepazinies ar Līgumu un Tehnisko specifikāciju (t.sk., ar tajos ietvertajiem risinājumiem, apjomiem, pielietojamiem materiāliem un prasībām), kā arī Būvdarbu veikšanas vietu un apstākļiem, pievedceļu izvietojumu, Objektam piegulošajām būvēm, to pašreizējo stāvokli, esošo inženierkomunikāciju izvietojumu, atzīst to par atbilstošiem Līguma saistību izpildei un atsakās saistībā ar to izvirzīt jebkāda satura iebildumus vai pretenzijas. Izpildītājs apliecina, ka Finanšu piedāvājumā ir iekļauti visi viņa izdevumi, kas saistīti ar Darbu veikšanu, pabeigšanu un nodošanu Pasūtītājam.

3. Līgumcena un norēķinu kārtība
3.1. Par Darbu kvalitatīvu, savlaicīgu un pilnīgu izpildi Pasūtītājs maksā Līgumcenu _______________ EUR (_________________ euro un ________ centi) apmērā,  neieskaitot pievienotās vērtības nodokli, kas tiek izdalīta sekojoši:
3.1.1. par Būvprojekta izstrādi -  _____EUR (_________________ euro _______ centi);
3.1.2. par Autoruzraudzību -  _____EUR (_________________ euro ________ centi);
3.1.3. par Būvdarbu izpildi - _____EUR (_________________ euro un ________ centi).
3.2. Līgumcena aprēķināta pieņemot, ka izpildītie Darbi būs augstākajā profesionālajā kvalitātē, t.i., tie tiks veikti atbilstoši Iepirkuma nolikuma, Tehniskās specifikācijas un Darbu izpildi reglamentējošo normatīvo aktu prasībām.
3.3. Pasūtītājs samaksā Līgumcenu, saskaņā ar Līguma noteikumiem un Finanšu piedāvājumu, ar nosacījumu, ka Izpildītājs izpilda visas savas Līgumā noteiktās saistības.
3.4. Pievienotās vērtības nodoklis tiek apmaksāts normatīvo aktu noteiktajā kārtībā un apmērā, tajā skaitā norēķinos par izpildītajiem Būvdarbiem piemērojot Pievienotās vērtības nodokļa 142. panta noteikumus. 
3.5. Finanšu piedāvājumā ietvertās Darbu izmaksu cenas paliek nemainīgas visā Līguma izpildes laikā, izņemot Līgumā noteiktos gadījumus. Ja pielietotie materiāli, kas ir lietoti Līgumcenas aprēķināšanai, neatbilst Pasūtītāja Tehniskās specifikācijas prasībām, tad neatbilstošos materiālus Izpildītājs nomaina pret atbilstošajiem, nemainot Darbu izmaksu cenas.  
3.6. Izmaiņas Līgumcenā var tikt veiktas tikai Līgumā un Publisko iepirkumu likumā paredzētajā kārtībā un apmērā. 
3.7. Izpildītājs uzņemas visu risku, kas saistīts ar iespējamo būvizmaksu sadārdzinājumu Darba veikšanas gaitā, tostarp, kas nodokļu likmju izmaiņām valstī, un tas nekādā veidā nevar ietekmēt Līgumcenu, tas ir - Līgumcena nevar tikt paaugstināta sakarā ar cenu pieaugumu darbaspēka un/vai materiālu izmaksām, nodokļu likmes vai citu normatīvo aktu izmaiņām un jebkuriem citiem apstākļiem, kas varētu ietekmēt Līgumcenu, kas stāsies spēkā Līguma darbības laikā vai kas stājušās spēkā pirms Līguma spēkā stāšanās.
3.8. Izpildītājam nav tiesības prasīt papildu samaksu no Pasūtītāja, ja Līguma izpildes laikā  Pasūtītāja prasībās tiek konstatēta kļūda, kuru bija iespējams konstatēt pirms Līguma noslēgšanas.
3.9. Darbu izpildes laikā Pasūtītājam ir tiesības veikt izmaiņas Līgumā noteiktajos Darbu apjomos (t.sk., to apjoma palielināšana vai samazināšana), kā arī uzdot Izpildītājam veikt Līgumā sākotnēji neparedzētus Darbus, nemainot tā būtību.
3.10. Ja pēc Pasūtītāja pieprasījuma tiek mainīti Darbu apjomi, kas būtiski atšķiras no Tehniskajā specifikācijā uzrādītajiem, bet ir nepieciešami, lai sasniegtu Līgumā paredzēto mērķi  vai atklājas tādi apstākļi, kurus iepriekš  Pasūtītājs nevarēja paredzēt, tad vienošanās par papildu Darbiem tiek noslēgta Līgumā un Publisko iepirkumu likuma 61. panta trešajā daļā noteiktajā kārtībā. 
3.11. Līgumcenas pieaugums saskaņā ar Līguma 3.10. punktu nevar pārsniegt 20% (divdesmit procentus) no sākotnējās Līgumcenas.
3.12. Darbu apjomu izmaiņas (palielinājums un samazinājums), kas veiktas saskaņā ar Publiskā iepirkuma likuma 61. panta piekto daļu nedrīkst mainīt sākotnējo Līgumcenu vairāk kā par 15 (piecpadsmit) procentiem.
3.13. Izmaiņas 3.10. un 3.11. punktā noteiktajos gadījumos tiek noformētas ar Darbu izmaiņu aktu 5. nodaļā noteiktajā kārtībā, ko paraksta Puses un kas ar tā parakstīšanas brīdi kļūst par neatņemamu Līguma sastāvdaļu.
3.14. Papildu Darbu gadījumā Puses  atsevišķi vienojas par papildu darbu vienību izcenojumiem, norādot to Darbu izmaiņu aktā.
3.15. Līgumcena Izpildītājam par Darbu izpildi tiek ieskaitīta Izpildītāja norādītajā kredītiestādes kontā šādā kārtībā:
3.15.1. maksājumu par katra Būvprojekta izstrādi - 15 (piecpadsmit) darba dienu laikā pēc Būvvaldē akceptēta būvprojekta saņemšanas, Līguma 7.1. punktā norādītā kārtībā sastādīts un Pušu parakstīts projektēšanas darbu pieņemšanas-nodošanas akts, un Pasūtītājam iesniegts atbilstoši Līgumam noformēts Izpildītāja maksājuma dokuments; 
3.15.2. maksājumus par Būvdarbiem - Pasūtītājs samaksu Izpildītājam veic šādā apmērā un termiņā:
3.15.2.1. [bookmark: _Hlk198725541]ikmēneša maksājumus (starpmaksājumus) –  10 (desmit) darbdienu laikā no dienas, kad abas Puses ir parakstījušas Izpildes aktu par iepriekšējā mēnesī veiktajiem Būvdarbiem un Pasūtītājs ir saņēmis Līgumam atbilstošu Izpildītāja rēķinu, proporcionāli ieturot Garantijas laika nodrošinājumu (5 % no Līgumcenas);
3.15.2.2. maksājums par izpildītajiem Būvdarbiem pēdējā mēnesī – 20 (divdesmit) darba dienu laikā  pēc abu Pušu parakstīta Izpildes akta par pēdējā mēnesī veiktajiem Būvdarbiem,  Objekta pieņemšanas ekspluatācijā (Smiltenes novada būvvaldes atzīmes BIS), Līguma noteikumiem atbilstoša, spēkā esoša Garantijas laika nodrošinājuma saņemšanas, Objekta nodošanas un pieņemšanas akta abpusējas parakstīšanas un Līgumam atbilstoša rēķina saņemšanas (iestājoties visiem šajā apakšpunktā  norādītajiem apstākļiem);  
3.15.2.3. Būvdarbu Garantijas laika ieturējuma atmaksa tiek veikta šādā kārtībā:
a) ja Izpildītājs izvēlas Garantijas laika nodrošinājumu iesniegt kā bankas izdotu Būvdarbu Garantijas laika garantijas formā vai apdrošināšanas sabiedrības izsniegtas garantiju (polises) formā – Pasūtītājs Garantijas laika ieturējumu izmaksā Izpildītājam 30 (trīsdesmit) dienu laikā pēc Objekta pieņemšanas ekspluatācijā (pēc atzīmes BIS par Objekta pieņemšanu ekspluatācijā), Līguma noteikumiem atbilstoša, spēkā esoša Garantijas laika nodrošinājuma saņemšanas, Būvobjekta nodošanas un pieņemšanas akta abpusējas parakstīšanas un  atbilstoša rēķina saņemšanas (iestājoties visiem šajā apakšpunktā  norādītajiem apstākļiem) vai
b) ja Izpildītājs izvēlas neiesniegt bankas izdotu Būvdarbu Garantijas laika garantijas formā vai apdrošināšanas sabiedrības izsniegtas garantiju (polises) formā atbilstoši Līguma nosacījumiem, Izpildītājs minimālā garantijas termiņa trešā gada pirmajā mēnesī iesniedz Pasūtītājam Līguma noteikumiem atbilstošu rēķinu par Izpildītājam ieturēto garantijas saistību nodrošinājuma atmaksu. Pasūtītājs atmaksu veic 30 dienu laikā no Līguma noteikumiem atbilstoša Izpildītāja sagatavota rēķina saņemšanas. Neizlietotās Garantijas laika ieturējuma maksas samaksu pēc garantijas laika beigām un garantijas laikā pieteikto garantijas darbu pilnīgas izpildes 30 dienu laikā pēc Līguma noteikumiem atbilstoša Izpildītāja rēķina saņemšanas.
3.15.2.4. Izpildītājs iesniedz Pasūtītājam rēķinu par Būvdarbiem, ievērojot šādu kārtību:
a) par Izpildes aktā ietverto Būvdarbu pieņemšanu - 20 (divdesmit) darba dienu laikā no Izpildes akta abpusējas parakstīšanas vai pieņemšanas atbilstoši Līguma noteikumiem; 
b)  par visiem izpildītajiem Būvdarbiem, tai skaitā par faktiski izpildītajiem Būvdarbiem pēdējā mēnesī - 20 (divdesmit) daba dienu laikā no Būvobjekta nodošanas un pieņemšanas akta abpusējas parakstīšanas dienas.
3.15.3. maksājumus  par Autoruzraudzību - Pasūtītājs samaksu Izpildītājam veic pa daļām, ikmēneša maksājumos, proporcionāli kārtējā mēnesī faktiski izpildītajiem Būvdarbiem – 15 (piecpadsmit) darba  dienu laikā no atbilstoša maksājuma pieprasījuma (rēķina) saņemšanas dienas, pamatojoties uz Pasūtītāja un Izpildītāja parakstītajiem faktiski veiktās Autoruzraudzības aktiem, ko Izpildītājs iesniedz Pasūtītājam līdz kārtējā mēneša 10. datumam; 
3.16. Ja Izpildītājs nav iesniedzis Pasūtītājam attiecīgus dokumentus, kas pamato kādu no Līgumā paredzētā maksājuma veikšanu, vai nav iesniedzis citus ar Līguma izpildi saistītos un Pasūtītāja pieprasītos dokumentus, vai nav veicis kādas darbības, ko Pasūtītājam ir tiesības pieprasīt, Pasūtītājs neveic norēķinus ar Izpildītāju līdz attiecīgo dokumentu saņemšanas brīdim vai līdz brīdim, kad Pasūtītāja prasības ir izpildītas un šajā gadījumā Izpildītājam nav tiesības aprēķināt līgumsodu par samaksas kavējumu.
3.17. Izpildītāja Pasūtītājam iesniegtajos maksājuma dokumentos ir jābūt norādītiem šādiem Pasūtītāja (maksātāja) rekvizītiem: 
3.17.3. uz visiem rēķiniem ir jāuzrāda objekts:  ______________;
3.17.4. šī Līguma numurs; rekvizīti; vai tas rēķins par Projektēšanu, Būvdarbiem vai Autouzraudzību; 
3.17.5. pieņemšanas – nodošanas akta numurs un datums, par kuru tiek izrakstīts rēķins; 
3.17.6. visos rēķinos ir jābūt norādītiem šādiem Pasūtītāja  norēķinu konta rekvizītiem:
	Maksātājs
	Smiltenes novada pašvaldība

	Reģistrācijas Nr. 
	90009067337

	PVN maksātāja Nr.
	LV 90009067337

	Adrese
	Dārza iela 3, Smiltene, Smiltenes novads, LV 4729

	Kredītiestāde
	

	Kods
	

	Konta Nr.
	


3.18. Izpildītājs rēķinus sagatavo elektroniskā formātā (turpmāk – e-rēķins) atbilstoši Ministru kabineta 2019. gada 9. aprīļa noteikumiem Nr. 154 ”Piemērojamais elektroniskā rēķina standarts un tā pamatelementu izmantošanas specifikācija un aprites kārtība”. Izpildītājs e-rēķinu sagatavo savā grāmatvedības sistēmā vai izmantojot e-rēķinu izveidošanas formu portālā latvija.lv. Atbilstoši Grāmatvedības likuma  1. panta pirmās daļas 9. punktam, Izpildītājs ir tiesīgs sagatavot un iesniegt rēķinu Pasūtītājam formātā, kas noformēts kā strukturēts elektronisks rēķins. e-rēķinus Izpildītājs iesniedz Pasūtītājam uz e-adreses apakšadresi: REKINI@90009067337 vai e-pastu: erekini@smiltenesnovads.lv, papildus to nosūtot uz Pasūtītāja pārstāvja Līguma 12.2. punktā norādīto e-pastu. 
3.19. Ja Izpildītājs e-rēķinā nav iekļāvis normatīvajos aktos un/vai Līguma 3.17. punktā noteikto informāciju, Pasūtītājs ir tiesīgs nosūtīt Izpildītājam informāciju par atteikšanos pieņemt apmaksai e-rēķinu, norādot trūkumus. Līdz brīdim, kamēr Izpildītājs e-rēķinā nav iekļāvis Līgumā noteikto informāciju, uzskatāms, ka Izpildītājs e-rēķinu nav iesniedzis.
3.20. Pasūtītājam ir tiesības ieturēt izmaksas no Izpildītājam maksājamām summām, ko Izpildītājam ir pienākums maksāt kā zaudējumu un/vai līgumsodus saskaņā ar Līguma noteikumiem, kā arī Pasūtītājam ir tiesības ieturēt summas no Izpildītājam maksājamām atlīdzības summām kas atbilst Izpildītāja veikto Darbu summām, par to rakstveidā informējot Izpildītāju, ja šādi Darbi satur defektus un/vai trūkumus, kurus Izpildītājs nenovērš vai atsakās novērst Līgumā noteiktajā kārtībā.

4. Darbu izpildes termiņi un vispārīgie noteikumi 
4.1. Izpildītājs atbild par atbilstošas kvalifikācijas personāla un sertificētu materiālu izmantošanu Darbu izpildei.
4.2. Būvprojekta izstrāde tiek veikta saskaņā ar Būvprojekta izstrādes darbu kalendāro grafiku (4. pielikums), kas tiek precizēts pēc nepieciešamības projektēšanas laikā Pušu organizētajās sanāksmēs. 
4.3. Izpildītājam ir jāuzsāk Būvdarbi ne vēlāk kā 10 (desmit) darba dienu laikā pēc tam, kad Puses parakstījušas pieņemšanas-nodošanas aktu par Objekta būvlaukuma nodošanu Izpildītājam un ir saņemta atzīme būvatļaujā par Būvdarbu nosacījumu izpildi.
4.4. Darbi jāveic ievērojot Iepirkuma nolikumu un Tehnisko specifikāciju, Piedāvājumu un būvnormatīvus, Līguma noteikumus, Līgumcenu, Darbu apjomu un Darbu izpildes termiņus, kā arī Pasūtītāja vai Būvuzrauga norādījumus, ciktāl tie neizmaina Līguma un spēkā esošo normatīvo aktu nosacījumus. 
4.5. Izpildītājs apņemas izpildīt un pabeigt Darbus līdz ________________________ ievērojot Iepirkuma dokumentācijas norādītos Darbu izpildes termiņus.
4.6. [bookmark: _Hlk527375033]Ja Darbu izpildes procesā Izpildītājam ir radušies fiziski šķēršļi vai apstākļi, kurus tas, kā pieredzējis un kvalificēts Izpildītājs, tas nevarēja iepriekš paredzēt, un tos par tādiem ir atzinis arī Pasūtītājs, Izpildītājam ir tiesības saņemt Darbu izpildes termiņa pagarinājumu, kas atbilst šo šķēršļu vai apstākļu darbības ilgumam vispirms saskaņojot ar Pasūtītāju minēto šķēršļu likvidēšanas metodi un izmaksas. Par šķēršļiem un apstākļiem Puses  uzskata Darbu jebkādu pārtraukšanu Pasūtītāja saistību nepildīšanas rezultātā vai pēc Pasūtītāja norādījuma, kā arī valsts institūciju vai pašvaldības iestāžu aizlieguma.
4.7. Darbu izpildes termiņa pagarinājums var tikt noteikts Pusēm par to rakstiski vienojoties par laika periodu, par kādu attiecīgais gadījums aizkavē Darbu izpildi, šādos gadījumos: 
4.7.1. ja nepieciešams veikt papildu un/vai neparedzētus Darbus, kuri ir būtiski un nepieciešami Līguma izpildei, izņemot ja tos ir iespējams veikt vienlaikus ar Darbu izpildes grafikā paredzētajiem Darbiem;
4.7.2. ja valsts vai pašvaldības institūcijas vai amatpersonas pieņem administratīvu aktu, kas ir saistošs izpildot Darbus, un šāds akts kavē Darbu izpildes termiņu, un šāda akta izdošanas pamatā nav Izpildītāja darbība vai bezdarbība;
4.7.3. ja Pasūtītāja rīcības dēļ tiek kavēta vai apgrūtināta Izpildītāja Līgumā noteikto pienākumu izpilde un šāda rīcība nav saistīta ar Līgumā noteikto Izpildītāja saistību neizpildi;
4.7.4. ja nepieciešams veikt būtiskas izmaiņas Būvprojektā vai papildus ekspertīzi, un šādu izmaiņu rezultātā tiek aizkavēta Būvdarbu izpilde;
4.7.5. ja tiek pārsniegts valsts vai pašvaldību institūcijai vai kapitālsabiedrībai normatīvos aktos noteiktais termiņš atbildes/saskaņojuma sniegšanai, kas nepieciešams Darbu izpildei, un bez tā nav iespējama Līgumā noteikto saistību izpilde;
4.7.6. ja Būvdarbu veikšanu ir kavējuši nelabvēlīgi klimatiskie apstākļi, par ko Izpildītājs iesniedz Pasūtītājam šādu apstākļu esamības pierādījumus, kuru rezultātā tiek aizkavēta Būvdarbu izpilde;
4.7.7. ja iestājušies 15. punktā minētie nepārvaramas varas apstākļi, kas atrodas ārpus Izpildītāja kontroles un būtiski traucē Darbu savlaicīgu izpildi.
4.8. Ja Izpildītāja ieskatā ir iestājies kāds no 4.7. punktā paredzētajiem apstākļiem,  Izpildītāja pienākums ir ne vēlāk kā 5 (piecu) darba dienu laikā no to iestāšanās brīža rakstveidā lūgt Pasūtītāju pagarināt termiņu, detalizēti norādot apstākļus, kas Izpildītāja ieskatā dod tam tiesības uz termiņa pagarinājumu, šo apstākļu ietekmi uz Darbu izpildi un nepieciešamo termiņa pagarinājumu, kā arī pasākumus, ko Izpildītājs veiks, lai maksimāli mazinātu šo apstākļu ietekmi uz sākotnēji noteiktajiem Darbu izpildes termiņiem. Pasūtītāja pienākums katrā konkrētajā gadījumā ir izvērtēt Izpildītāja lūgumu un ne vēlāk kā 10 (desmit) darba dienu laikā no lūguma saņemšanas sniegt rakstveida atbildi, norādot piešķirto termiņa pagarinājumu, vai motivētus apsvērumus atteikumam. Izpildītājam nav tiesību vēlāk prasīt jebkādu termiņu pagarināšanu vai izvirzīt jebkādus attaisnojumus termiņu kavējumam, ja Izpildītājs nav šajā punktā noteiktajā kārtībā un termiņā iesniedzis Pasūtītājam atbilstošu lūgumu.
4.9. Par jebkādu iespējamo termiņu kavējumu, neatkarīgi no iemesla, Izpildītāja pienākums ir nekavējoties rakstveidā informēt Pasūtītāju pēc tādu apstākļu iestāšanās, kas var radīt termiņu kavējuma risku (šāda informēšana neatbrīvo Izpildītāju no pienākuma izpildīt Darbus noteiktajos termiņos un nerada pamatu to pagarinājumam, izņemot Līgumā tieši paredzētos gadījumus). Izpildītāja pienākums ir vienmēr pielikt vislielākās pūles un veikt visas nepieciešamās darbības, lai minimizētu Darbu izpildes un/vai citu saistību izpildes jebkādu kavējumu, neatkarīgi no iemesliem. Ja Pasūtītājs pamatoti uzskata, ka Izpildītājs neizpildīs Darbus vai to attiecīgo daļu noteikto termiņu ietvaros, Pasūtītājs, papildus citām Līgumā paredzētajām tiesībām, ir tiesīgs dot Izpildītājam saistošu rīkojumu paātrināt Darbu izpildi, tostarp nodrošināt papildus resursus un darbaspēku, un Izpildītāja pienākums ir izpildīt šādu  rīkojumu. Puses apstiprina, ka Izpildītājam nav tiesību prasīt jebkādu papildus atlīdzību vai kompensāciju par jebkādiem Izpildītāja veiktiem īpašiem vai papildus pasākumiem un darbībām, kas vērstas uz kavējuma novēršanu un atgriešanos pie sākotnēji noteiktajiem Darbu izpildes termiņiem (tai skaitā, bet ne tikai, darbiniekiem izmaksātās piemaksas par virsstundu darbu, nakts darbu, u.tml., izņemot gadījumus, ja pie šāda termiņu kavējuma vainojams Pasūtītājs jeb nepārvaramas varas apstākļi.
4.10. Ja Izpildītājs Līgumā noteiktajā kārtībā un termiņos nav pienācīgi izpildījis Darbus vai attiecīgo to daļu un 5 (piecu) darba dienu laikā pēc Pasūtītāja rakstiska saņemšanas nav novērsis konstatētos trūkumus Darbu izpildē, Pasūtītājam ir tiesības, bet ne pienākums, bez nepieciešamības saņemt Izpildītāja piekrišanu veikt attiecīgos Darbus vai to daļu pēc saviem ieskatiem, paziņojot par to Izpildītājam, un pabeigt Darbus uz Izpildītāja rēķina tādā veidā, ko Pasūtītājs uzskata par saprātīgu un nepieciešamu iespējami ātrākai to pabeigšanai, tostarp pieaicinot šādai Darbu pabeigšanai trešās personas pēc Pasūtītāja ieskatiem.
4.11. Izpildot Darbus Izpildītājs ievēro Tehnisko specifikāciju un tās pielikumus, atzīstot, ka Tehniskā specifikācija ir saprotama un pietiekama, lai izstrādātu Būvprojektu un izpildītu Būvdarbus atbilstoši Līguma noteikumiem, nepārkāpjot normatīvo aktu prasības un publiskos ierobežojumus. 
4.12. Pirms Būvdarbu uzsākšanas Izpildītājs nozīmē Piedāvājumā norādīto Atbildīgo būvdarbu vadītāju un Autoruzraugu. 
4.13. Izpildītājs veic visas nepieciešamās darbības saskaņā ar Ministru kabineta 19.08.2014. noteikumiem Nr.500 „Vispārīgie būvnoteikumi” un citiem normatīvajiem aktiem, lai atbilstoši Būvprojektam uzsāktu, veiktu un pilnībā pabeigtu Būvdarbus. 
4.14. Izpildītājam ir saistoši tie Pasūtītāja un tā pilnvaroto pārstāvju rīkojumi, kas nav pretrunā normatīvo aktu un Līguma noteikumiem, kā arī ir vērsti uz Līguma saistību sekmīgu izpildi.
4.15. Izpildītājam nav tiesības uz Būvprojekta un Būvdarbu izpildes termiņa pagarinājumu tādu iemeslu dēļ, kuri viņam bija jāņem vērā vai arī pie pienācīgas rūpības nevarēja būt nezināmi noslēdzot Līgumu, t.sk., arī attiecībā uz apstākļiem, kuru sekas Izpildītājs būtu varējis sagaidīt vai novērst.

5. Darbu izmaiņas
5.1. [bookmark: _Hlk90882575]Līguma darbības laikā līdz Būvdarbu uzsākšanai Pasūtītājs ir tiesīgs jebkurā brīdī rakstveidā pieprasīt izmaiņas Būvprojekta dokumentācijā, detalizējot iepriekš noteiktās Pasūtītāja prasības. Izpildītājam ir pienākums izdarīt Pasūtītāja pieprasītās izmaiņas Būvprojekta dokumentācijā pēc šāda pieprasījuma saņemšanas, izņemot gadījumu, ja  tās ir pretrunā Latvijas Republikā spēkā esošiem normatīvajiem aktiem. Izmaiņas nevar attiekties uz prasībām, kas sākotnēji noteiktas Iepirkuma procedūras dokumentācijā. Ja pieprasītās izmaiņas neprasa būtisku Būvprojekta dokumentācijas pārstrādāšanu (vairāk kā 5% (pieci procenti) no  Iepirkuma dokumentācijā paredzētā, Izpildītāja pienākums ir veikt izmaiņas un to saskaņošanu ar visām nepieciešamajām personām un iestādēm bez papildus samaksas, taču Izpildītājam šādā gadījumā ir tiesības uz termiņu pagarinājumu, par ko Puses vienojas atsevišķi. Puses apliecina, ka šis noteikums nav attiecināms uz situācijām, kad izmaiņas tiek pieprasītas sakarā ar Izpildītāja nepienācīgi veiktiem pienākumiem un/vai kompetentu valsts vai pašvaldības iestāžu vai amatpersonu prasībām, un/vai izmaiņām normatīvajos aktos, ko Izpildītājs veic bez tiesībām uz izmaiņām Darbu izpildes termiņos un/vai samaksas apmērā. 
5.2. Pēc projektēšanas nosacījumu izpildes un Būvdarbu uzsākšanas Pasūtītājs ir tiesīgs pieprasīt izmaiņas Būvprojekta dokumentācijā un/vai Darbos,  ja tam ir objektīvs pamatojums. Pēc šāda pieprasījuma saņemšanas Izpildītājam ir pienākums izdarīt izmaiņas Būvprojekta dokumentācijā un/vai veicamajos Darbos/ to rezultātā, izņemot gadījumu, ja izmaiņas ir pretrunā ar Latvijas Republikā spēkā esošo normatīvo aktu noteikumiem. 
5.3. Līguma darbības laikā var tikt veikti papildu un/vai neparedzētie Darbi, ievērojot Publisko iepirkumu likuma 61. panta pirmā daļā noteikto kartību. Izmaiņas būvdarbu apjomos veicamas 5.4.-5.10. punktā noteiktajā kārtībā.
5.4. Darbu apjomu izmaiņas var veikt, ja Pušu pilnvarotās personas ir konstatējušas objektīvu nepieciešamību. Šādā gadījumā Izpildītājs sagatavo Darbu izmaiņu aktu, norādot to saturu, apjomu un iemeslus. Aktu paraksta Izpildītājs, Pasūtītājs, Būvuzraugs un, ja nepieciešams - Autoruzraugs. 
5.5. Puses rakstveidā vienojas, ka papildu un neparedzēto Darbu cenas nosaka vadoties no līdzīga rakstura Darbu un materiālu cenām Līgumā, bet, ja Līgumā tādas nav noteiktas, tad vadās no Darbu un materiālu vidējās tirgus cenas. Strīdus gadījumā Puses pieaicina neatkarīgu ekspertu, kura atzinumu uzskatīs sev par saistošu un kura izmaksas Puses apmaksā vienādās daļās.
5.6. Izmaiņas Būvdarbu apjomos vai papildu un/vai neparedzētie Būvdarbi var tikt veikti, ja nepieciešams:
5.6.1. mainīt Būvdarbu apjomus, kas sākotnēji tika iekļauti Būvprojektā, bet objektīvu iemeslu dēļ tos nebija iespējams precīzi noteikt vai uzmērīt, un tādēļ ir nepieciešams palielināt to apjomus;
5.6.2. veikt tādus Būvdarbus, kas sākotnēji netika iekļauti Būvprojektā, un tos nebija iespējams konstatēt, vai arī šo Būvdarbu nepieciešamību nebija iespējams paredzēt;
5.6.3. veikt papildu un neparedzētos Būvdarbus vai mainīt Būvdarbu apjomus, ja tie neatbilst 5.6.1. un 5.6.2. apakšpunktā noteiktajiem kritērijiem, taču izmaiņas nepieciešams veikt sakarā ar Būvdarbu izpildes laikā veiktām izmaiņām Būvprojektā, un bez to veikšanas Būvdarbos nav iespējams pilnā apmērā realizēt Būvprojektu.
5.7. Izpildītājs, pamatojoties uz Būvdarbu izmaiņu aktā norādīto, kas saskaņots ar Būvuzraugu un Autoruzraugu (ja tas nepieciešams) sagatavo attiecīgu tāmi, ko iesniedz izskatīšanai Pasūtītājam. Pasūtītājs 7 (septiņu) darba dienu laikā no tāmes saņemšanas dienas izskata un saskaņo to, vai arī sniedz pamatotu atteikumu tāmes vai kādas tāmē norādītās pozīcijas saskaņošanai.
5.8. Līgumcenas ietvaros 5.5. un 5.5. punktā minētie un 5.4. un 5.7. punktā noteiktajā kārtībā saskaņoti un parakstīti dokumenti ir pamats Būvdarbu izmaiņu aktā norādīto Būvdarbu veikšanai un šajā gadījumā, ja tas neizmaina Līgumcenu, Pusēm nav nepieciešams slēgt papildu vienošanos pie Līguma.
5.9. Būvprojektā paredzētie materiāli un/vai iekārtas un/vai tehnoloģiskie risinājumi Pusēm vienojoties var tikt aizstāti ar jauniem, ja sakontēji paredzētie ir novecojuši un/vai aizstājot sākotnēji paredzētos, tiks sasniegts kvalitatīvāks rezultāts (t.sk., Objekta ekspluatācija būs ekonomiskāka) un/vai, aizstāšana ir pamatota ar apstākļiem, kurus līdz Būvdarbu uzsākšanai Izpildītājs nevarēja paredzēt (piemēram, ja materiālu vai iekārtu ražotājs pārtrauc to ražošanu). Šajā gadījumā minēto elementu cenas tiek noteiktas nepārsniedzot Būvprojekta tāmēs noteiktās vienības cenas. Izpildītājs iesniedz Pasūtītājam Būvprojektā norādīto materiālu vai iekārtu salīdzinājumu ar  nomaināmajiem. Jaunajiem  materiāliem vai iekārtām jābūt  kvalitātes un īpašību ziņā analogām vai labākām par nomaināmajām. Par šādam izmaiņām Puses paraksta Būvdarbu izmaiņu aktu, kurā norāda pamatojumu izmaiņām, kam pievieno  elementu salīdzinājumu.
5.10. Ja  papildu un/vai neparedzēto Būvdarbu izmaksas nav iespējams veikt Līgumcenas ietvaros, tiek veiktas izmaiņas Līgumā, ievērojot Publisko iepirkumu likuma un Līguma 3.9. – 3.12. punktu, noslēdzot rakstisku vienošanos par nepieciešamo Būvdarbu apjoma un/vai papildu un/vai neparedzēto Būvdarbu izpildi. 
6. Pušu pienākumi un tiesības
6.1. Pasūtītājam ir pienākums:
6.1.1. pieņemt no Izpildītāja kvalitatīvi izpildītos Darbus Līgumā noteiktajā kārtībā un veikt norēķinus par kvalitatīvi izpildītiem Darbiem saskaņā ar Līguma noteikumiem;
6.1.2. par jebkuriem apstākļiem, kas var tieši vai netieši aizkavēt, traucēt vai tml. ietekmēt Līguma izpildi, ne vēlāk kā 5 (piecu) darba dienu laikā no šādu apstākļu uzzināšanas, rakstveidā par to brīdināt Izpildītāju; 
6.1.3. nodrošināt Būvdarbu uzraudzību;
6.2. Pasūtītājam ir tiesības:
6.2.1. apstiprināt vai noraidīt Izpildītāja iesniegtos priekšlikumus par Darbu izpildes termiņa un/vai starptermiņu grozījumiem, atsevišķu Darbu apjomu un/vai izmaksu summu, nemainot kopējo Līgumcenu, vai kopējās Līgumcenas izmaiņām;
6.2.2. neizmaksāt atlīdzību par zaudējumiem un/vai Darbu apjomu izmaiņām, Defektu novēršanu, ja Izpildītājs par to saņēmis kompensāciju no apdrošināšanas kompānijas  saskaņā ar spēkā esošo apdrošināšanas līgumu;
6.2.3. vienpusēji aprēķināt un ieturēt līgumsodu, zaudējumus, vēršot savu prasījumu pret Izpildītāju un ieturēt aprēķināto līgumsodu, zaudējumus no Izpildītājam izmaksājamām summām, atbilstoši Līgumā noteiktajai kārtībai, par to informējot Izpildītāju;
6.2.4. neveikt apmaksu par izpildītiem Darbiem, ja Pasūtītājs vai būvniecības kontrolējoša institūcija, vai kompetenta amatpersona, konstatē Darbu neatbilstošu kvalitāti vai būtisku atkāpi no tiesību normām, līdz šo Defektu, neatbilstību novēršanai kas tiek veikts par Izpildītāja līdzekļiem;
6.2.5. prasīt no Izpildītāja papildu Būvdarbu apjomu veikšanu, iepriekš vienojoties par to konkrētu apjomu, izmaksām un samaksas kārtību, kā arī ievērojot Publisko iepirkumu likumu;
6.2.6. gadījumā, ja Izpildītājs nespēj Darbus veikt Līgumā noteiktajā termiņā vai arī kavē Darbu izpildes termiņu/starptermiņu vairāk kā par 20 (divdesmit) dienām, tad Pasūtītājs ir tiesīgs pieprasīt papildu darbaspēka piesaistīšanu šiem darbiem, vai arī konkrētus darbus nodot citiem uzņēmējiem. Izpildītājs sedz Pasūtītājam radītos tiešos zaudējumus saistībā ar jauna uzņēmēja piesaistīšanu, t.sk., Darbu izpildes termiņa nokavējumu, atbilstoši Pasūtītāja iesniegtajam aprēķinam, kā arī tas var tikt ieturēts no Izpildītājam izmaksājamām summām; 
6.2.7. Līgumā noteiktajā kārtībā, kā arī, ja tam ir objektīvas pamatojums, apturēt Būvdarbu veikšanu;
6.2.8. veikt Izpildītāja darbības kvalitātes, vides un darba drošības pārbaudes un Izpildītājam jānodrošina Pasūtītājs ar jebkuru pieprasīto dokumentu saistībā ar to (t.sk. izdrukas no elektroniskās datu sistēmas par darbinieku atrašanos objektā u.tml.); 
6.2.9. ierosināt veikt Izpildītāja veikto Būvdarbu atbilstības ekspertīzi. Šajā gadījumā tiek izveidota neatkarīga sertificētu ekspertu/nozares sertificētu būvspeciālistu komisija 3 (trīs) cilvēku sastāvā, ja Puses nevienojas savādāk par komisijas sastāvu, vienu ekspertu/speciālistu/būvspeciālistu pieaicina – Pasūtītājs, otru – Izpildītājs, bet trešo – abi pieaicinātie sertificētie eksperti un/vai būvspeciālisti. Ekspertīzi apmaksā Pasūtītājs, ja ekspertīzes atzinums ir pozitīvs, bet, ja ekspertīzes atzinums ir negatīvs (t.i., ja Būvdarbi veikti neatbilstoši Būvniecības ieceres dokumentācijai, izmantojot neatbilstošus būvizstrādājumus,  pārkāpjot normatīvo aktu prasības u.tml. gadījumos), izdevumus par ekspertīzi atmaksā Izpildītājs; 
6.2.10. Pasūtītājam ir tiesības, tai skaitā, bet ne tikai, izmantot Līguma saistību izpildes nodrošinājumu tādu Izpildītāja  finansiālo saistību dzēšanai pret Pasūtītāju, kuras izriet no Līguma vai normatīvajiem aktiem, tai skaitā, ja Līguma darbība tiek izbeigta pēc Pasūtītāja iniciatīvas saskaņā ar Līguma punktiem, kas paredz Pasūtītāja tiesības vienpusēji izbeigt Līguma darbību. 
6.2.11. Ja Līgums tiek izbeigts Izpildītāja vainas dēļ, Pasūtītājam ir tiesības realizēt Līguma saistību izpildes nodrošinājumu Līgumā noteikto Izpildītāja finansiālo saistību segšanai, kā arī ieturējuma procenti (atskaitījumi par Garantijas laika garantijas nodrošinājumu) netiek izmaksāti.
6.2.12. Ja Būvuzraugs konstatē nekvalitatīvu Būvdarbu izpildi un/vai Būvuzraugam ir radušās pamatotas šaubas par iebūvēto Būvizstrādājumu un/vai izpildīto Būvdarbu atbilstību Līguma noteikumiem, Pasūtītājam un Būvuzraugam ir tiesības dot norādījumu Izpildītājam veikt pārbaudi, lai pārliecinātos, ka kādam no Izpildītāja veiktajiem Būvdarbiem t.sk. Būvizstrādājumiem nav Defekti. Pasūtītājs arī ir tiesīgs pieprasīt Izpildītājam izpildīto Būvdarbu, iebūvēto Būvizstrādājumu un/vai iekārtu atsegšanu. Gadījumā, ja pārbaudes laikā tiek konstatēts, ka Izpildītāja veiktie Būvdarbi un/vai iestrādātie Būvizstrādājumi neatbilst tehniskās kvalitātes kritērijiem, normatīvo aktu un/vai Līguma noteikumiem, Izpildītājam jāapmaksā pati pārbaude un maksājumi par jebkādu izdarīto paraugu ņemšanu un testēšanu, atsegšanas un konstatēto Defektu un/vai trūkumu novēršanas izmaksas, kā arī jānovērš konstatētos Līguma pārkāpumus. Ja nav atklāti nekādi Defekti, Pasūtītājam ir jāapmaksā pati pārbaude un maksājumi par jebkādiem izdarītajiem paraugiem.
6.2.13. Ja pēc Būvdarbu pabeigšanas Pasūtītājs konstatē, ka Objekta teritorija nav sakopta atbilstoši Līgumam, Pasūtītājs ir tiesīgs Objekta teritoriju sakārtot par Izpildītāja līdzekļiem. Tāpat Pasūtītājam ir tiesības atstātās Izpildītāja mantas uzskatīt par pamestām un rīkoties pēc saviem ieskatiem.
6.2.14. Pasūtītājam ir citas tiesības un pienākumi, kas izriet no Līguma un Latvijas Republikā spēkā esošajiem normatīvajiem aktiem.
6.3. Izpildītāja pienākumi un tiesības:
6.3.1. pārbaudīt Pasūtītāja prasības un kvalitatīvi izpildīt Darbus ar saviem darba rīkiem, ierīcēm un darbaspēku, organizēt un veikt darbus, u.c. uzdevumus, kas nepieciešami Darbu izpildei atbilstoši Līguma noteikumiem, Tehniskajai specifikācijai, Piedāvājumam un normatīvajiem aktiem, un pabeigt Darbus Līgumā  norādītajos termiņos;
6.3.2. uzturēt spēkā Līguma 8. sadaļā noteiktās apdrošināšanas polises un Līguma izpildes nodrošinājumus un apdrošināšanas polises atbilstoši Līgumā noteiktajām prasībām visu Līguma darbības laiku. Izpildītājs ir atbildīgs par to, lai Līguma darbības laikā tam būtu spēkā esošas licences un sertifikāti, ja tādas ir nepieciešamas Darbu veikšanai;  
6.3.3. ne retāk kā 1 reizi mēnesī organizēt sanāksmes par Objekta projektēšanas gaitu ar ieinteresētajām pusēm Pasūtītāja telpās, par kurām Puses vienojas iepriekš, un veikt to protokolēšanu;  
6.3.4. izstrādāt Būvprojektu Tehniskajā specifikācijā noteiktajā kārtībā un apjomā; 
6.3.5. nodrošināt Autoruzraudzību līdz Objekta nodošanai ekspluatācijā saskaņā ar Būvprojektu un Ministru kabineta 19.08.2014. noteikumiem Nr. 500 “Vispārīgie būvnoteikumi” un norīkot atbildīgo Autoruzraugu, par ko rakstiski paziņot Pasūtītājam. Nodrošināt, ka Autoruzraugs Būvdarbu gaitā pārbauda Objekta autentisku īstenošanu atbilstoši izstrādātajam Būvprojektam, pēc Pasūtītāja pieprasījuma un atbilstoši normatīvajam regulējumam piedalās atsevišķu Būvdarbu pieņemšanā, kā arī komisijas darbā pie Objekta pieņemšanas ekspluatācijā, nekavējoties rakstveidā informē Pasūtītāju par visiem apstākļiem, kas atklājušies Būvdarbu izpildes procesā un var neparedzēti ietekmēt Būvdarbu izpildi, neizpauž trešajām personām komerciālos noslēpumus, kas viņam kļuvuši zināmi, veicot Autoruzraudzību;
6.3.6. neprasot papildus samaksu, nekavējoši veikt korekcijas un papildinājumus Būvprojektā, ja  būvniecības laikā tiek konstatētas neatbilstības faktiskajai situācijai dabā, Latvijas Republikas attiecīgajiem normatīvajiem aktiem, t.sk., LBN, ja Būvprojektā ir nepietiekoša informācija kvalitatīvai Būvdarbu veikšanai, vai arī Pasūtītājs to ir rakstiski pieprasījis ņemot vērā 5. nodaļā noteikto kārtību;
6.3.7. veikt Būvdarbu teritorijas sagatavošanu un būvtāfeles izgatavošanu un uzstādīšanu, norādot tajā informāciju par Objekta nosaukumu, Pasūtītāju, Izpildītāju, Atbildīgo būvdarbu vadītāju, Būvuzraugu, Autoruzraugu, Būvprojekta autoru, u.c. informācija pēc Pasūtītāja norādījumiem, iepriekš saskaņojot tās saturu ar Pasūtītāju un Būvuzraugu;
6.3.8. saņemt atlīdzību par kvalitatīvi un atbilstoši Līguma noteikumiem veiktiem un Pasūtītāja pieņemtiem Darbiem;
6.3.9. ievērot šādus noteikumus Būvdarbu veikšanai:
6.3.9.1. pirms Būvdarbu uzsākšanas izstrādāt darbu veikšanas projektu atbilstoši Ministru kabineta 21.10.2014. noteikumiem Nr.655 „Noteikumi par Latvijas būvnormatīvu LBN 310-14 „Darbu veikšanas projekts””, saskaņot to ar Pasūtītāju un Būvuzraugu un veikt Būvdarbu vietas tehnisko apsekošanu, pārliecinoties par Būvdarbu veikšanai izvēlēto metožu piemērotību; 
6.3.9.2. atbilstoši Darbu izpildes grafikam, bet ne vēlāk kā 10 (desmit) darba dienu laikā pirms Būvdarbu uzsākšanas pieņemt no Pasūtītāja Būvlaukumu, un parakstīt par to aktu; 
6.3.9.3. atbildēt par Būvlaukumu, tajā esošo būvizstrādājumu (materiālu un iekārtu), kā arī izpildīto Būvdarbu pienācīgu uzturēšanu un saglabāšanu un nodrošināt Objekta apsardzi no Būvlaukuma nodošanas un pieņemšanas akta parakstīšanas dienas līdz brīdim, kad Puses paraksta aktu par Objekta nodošanu ekspluatācijā;
6.3.9.4. nodrošināt Būvlaukumā nepieciešamos uzrakstus, pietiekamu apgaismojumu, nostiprinājumus un Būvlaukuma  nožogošanu;
6.3.9.5. pirms Būvdarbu uzsākšanas iesniegt Pasūtītājam starp Izpildītāju un atkritumu apsaimniekotāju spēkā esoša līguma kopiju par būvgružu un atkritumu savākšanu un izvešanu, uzrādot oriģinālu; 
6.3.9.6. ierīkot Būvlaukuma teritorijā nepieciešamās palīgēkas Būvdarbu veikšanai;  
6.3.9.7. atbildēt par darba drošības noteikumu, ugunsdrošības prasību ievērošanu un darba aizsardzības pasākumu veikšanu, kā arī nodrošināt, ka Būvlaukumā ir darba aizsardzības speciālists atbilstoši normatīvo aktu prasībām.  Izpildītājs atbild par sekām, kas iestājas šajā punktā noteikto pienākumu nepildīšanas vai nepienācīgas pildīšanas rezultātā;
6.3.9.8. Būvdarbu laikā kārtot Būvdarbiem nepieciešamo dokumentāciju (Būvdarbu žurnāls, segto darbu akti, u.c.) un normatīvajos aktos paredzētos dokumentus par darba aizsardzības prasībām (darba aizsardzības plāns, nodarbināto saraksts, u.c.);
6.3.9.9. nodrošināt Pasūtītājam, Būvuzraugam, Būvvaldes, u.c. atbildīgo dienestu pārstāvjiem pieeju Objektam un vietām, kur notiek Būvdarbi. Izpildītājs nodrošina Būvuzraugu ar instrumentiem un pārbaudes ierīcēm, kas pieejamas Objektā, kā arī sniedz nepieciešamo palīdzību viņa pienākumu pildīšanai;
6.3.9.10. pēc Būvuzrauga vai Pasūtītāja attiecīga pieprasījuma saņemšanas nekavējoties pārtraukt vai apturēt Būvdarbus un novērst Pasūtītāja vai Būvuzrauga norādītos trūkumus;
6.3.9.11. nekavējoties rakstiski paziņot Pasūtītājam par jebkādiem apstākļiem, kas var kavēt Būvdarbu pabeigšanu termiņā;
6.3.9.12. informēt Pasūtītāju, kā arī normatīvajos aktos noteiktajā kārtībā informēt attiecīgās iestādes par katru nelaimes gadījumu, kas noticis Būvlaukumā. Informācija Pasūtītājam jāiesniedz 3 (trīs) darba dienu laikā pēc akta par nelaimes gadījumu sagatavošanas;
6.3.9.13. par saviem līdzekļiem apmaksāt nepieciešamos ūdensapgādes, kanalizācijas, elektroapgādes, siltumapgādes, sniega un būvgružu izvešanas, un citus pakalpojumus; 
6.3.9.14. nodrošināt Būvlaukumā tīrību un kārtību, maksimāli samazinot atkritumu rašanos un novēršot ūdens, gaisa un augsnes piesārņojuma rašanās iespēju;
6.3.9.15. par saviem līdzekļiem operatīvi izvest no Būvdarbu veikšanas, kā arī no pieguļošās teritorijas atkritumus un būvgružus, ja tādi radušies Būvdarbu veikšanas laikā, kā arī sakopt Būvlaukumu  un tam piegulošo teritoriju;
6.3.9.16. ne retāk kā 1 (vienu) reizi nedēļā organizēt būvsapulces par Būvdarbu izpildes gaitu, tās protokolējot. Izpildītājam ir saistoši protokolā iekļautie Pasūtītāja norādījumi;
6.3.9.17. pēc Pasūtītāja, Būvuzrauga un Autoruzrauga pieprasījuma piedalīties minēto būvniecības dalībnieku organizētās sanāksmēs
6.3.9.18. pēc iespējas mazāk traucēt Būvlaukumam blakus esošu iestāžu darbību. Par būtiskiem  darbības traucējumiem 5 (piecas) dienas iepriekš rakstiski brīdināt Pasūtītāju vai iestāžu vadītājus; 
6.3.9.19. 3 (trīs) darba dienas pirms būvizstrādājumu iestrādes būves konstruktīvajos elementos uzrādīt Pasūtītāja kontaktpersonai un Būvuzraugam šo būvizstrādājumu atbilstības deklarāciju oriģinālus;
6.3.9.20. veikt iepriekšēju pārbaudi, ja kādu Būvdarbu  paredzēts aizsegt vai arī kādas Būvdarbu daļas vēlāka pārbaude varētu būt apgrūtināta kādu citu iemeslu dēļ, uzaicinot Pasūtītāju un Būvuzraugu vismaz 3 (trīs) darba dienas iepriekš; 
6.3.9.21. nodrošināt Pasūtītāju ar visu nepieciešamo informāciju par uzstādītām inženierkomunikāciju tehnoloģiskām iekārtām, iestrādātajiem materiāliem un iesniegt lietošanas un kopšanas instrukcijas valsts valodā, kā arī veikt Pasūtītāja norādītā personāla apmācību pirms Objekta pieņemšanas ekspluatācijā;
6.3.9.22. pēc Pasūtītāja pieprasījuma veikt Pasūtītāja norādīta Pasūtītāja personāla un Objekta lietotāja personāla instruktāžu un apmācību attiecībā uz Izpildītāja uzstādīto iekārtu un sistēmu darbību un lietošanu pirms Objekta pieņemšanas ekspluatācijā, kā arī nepareizas instruktāžas un/vai apmācības gadījumā atbildēt par uzstādīto iekārtu un/vai sistēmu bojājumiem un/vai darbības traucējumiem un par saviem līdzekļiem novērst bojājumus un/vai darbības traucējumus Līgumā noteiktā kārtībā;
6.3.9.23. nodrošināt Objekta atbrīvošanu no būvgružiem, atkritumiem, izvest Izpildītājam piederošo inventāru, iekārtas, darbarīkus un sakopt Objektu un tam piegulošo teritoriju pēc Būvdarbu pabeigšanas un pirms Būvdarbu nodošanas Pasūtītājam;
6.3.9.24. segt visus ar Būvdarbu veikšanu saistītos izdevumus līdz Būvdarbu pilnīgai pabeigšanai un nodošanai ekspluatācijā;
6.3.9.25. nekavējoties rakstveidā informēt Pasūtītāju par visām konstatētajām neprecizitātēm vai kļūdām Būvprojektā, vai jaunatklātiem apstākļiem, kas var radīt Būvdarbu kvalitātes pasliktināšanos vai sadārdzinājumu, defektus tajos vai kā citādi negatīvi ietekmēt izpildītos Būvdarbus, kā arī par visiem apstākļiem, kas atklājušies Būvdarbu izpildes procesā un var neparedzēti ietekmēt to izpildi;
6.3.9.26. rakstveidā saskaņot ar Pasūtītāju Būvdarbu izpildes procesā jebkuru radušos nepieciešamo atkāpi no Līguma, tā pielikumiem un Pasūtītāja pārstāvju norādījumiem;
6.3.9.27. no saviem līdzekļiem segt visas ar būvuzraudzību saistītās izmaksas Būvdarbu izpildes termiņa pagarināšanas gadījumā, kas notikusi Izpildītāja vainas dēļ, t.sk., nodrošināt Pasūtītāja nolīgtā Būvuzrauga darba samaksas pārskaitīšanu Pasūtītājam, noslēdzot par to rakstveida vienošanos ar Pasūtītāju;
6.3.9.28. nodrošināt Atbildīgā būvdarbu vadītāja un speciālistu atrašanos Būvlaukumā  darba dienās un izpildāmo būvdarbu kontroli, izņemot gadījumus, kad ar būvdarbiem saistītu jautājumu risināšanai Būvdarbu vadītājs nevar atrasties klātienē Būvlaukumā.  Šādos gadījumos Atbildīgais būvdarbu vadītājs savas prombūtnes laikā norīko savu aizvietotāju; 
6.3.9.29. pēc Pasūtītāja vai Būvuzrauga lūguma atvērt pārbaudei jebkurus segtos darbus, ja šāda atvēršana nerada būtiskus bojājumus izpildītajiem darbiem un nepamatotas papildu izmaksas. Pasūtītājs vai Būvuzraugs var uzstāt uz segto darbu atvēršanu, ja pārbaude atklāj, ka segtie darbi nav veikti saskaņā ar Līgumu. Šādā gadījumā par papildu izmaksām, kas rodas atverot segtos darbus un novēršot defektus, atbild un tās sedz Izpildītājs; 
6.3.9.30. Būvdarbu izpildē izmantot būvizstrādājumus un iekārtas, kādas pilnībā atbilst Būvprojektam un Tehniskajai specifikācijai;
6.3.9.31. ievērot būvizstrādājumu ražotāja noteiktos standartus un instrukcijas, ciktāl tas nav pretrunā ar Latvijas Republikas normatīvajiem aktiem;
6.3.9.32. Būvdarbu tehnoloģiskā pārtraukuma laikā nodrošināt Objekta uzturēšanu labā tehniskā stāvoklī par saviem līdzekļiem;
6.3.9.33. pieprasīt no Pasūtītāja Būvdarbu veikšanai nepieciešamo informāciju, dokumentāciju un saskaņojumus saskaņā ar Līgumu, kas ir Pasūtītāja rīcībā un kurus Izpildītājam nav pienākums izstrādāt un/vai saņemt pašam.
6.4. Parakstot Līgumu, Pasūtītājs pilnvaro Izpildītāju pārstāvēt Pasūtītāju visās iestādēs saistībā ar Darbu veikšanu, kā arī visās institūcijās, lai saņemtu atzinumus par Būvdarbu atbilstību Būvprojekta un normatīvo aktu prasībām, izņemot tiesību pārstāvēt Pasūtītāju Objekta pieņemšanā ekspluatācijā.
6.5. Izpildītājam jānodrošina, lai Līguma izpildē netiek ietvertas un izmantotas Krievijas Federācijas un Baltkrievijas Republikas izcelsmes preces un pakalpojumi. Pasūtītājam ir tiesības jebkurā Līguma izpildes laikā pieprasīt dokumentus, kas apliecina Līguma izpildē izmantoto preču un pakalpojumu izcelsmi. Izpildītājs iesniedz pieprasītos dokumentus piecu darbdienu laikā. Dokumentu neiesniegšana uzskatāma par būtisku Līguma pārkāpumu.
6.6. Izpildītājs visā līguma darbības laikā nodrošina, ka uz to nav attiecināma Krievijas iesaiste, kas pārsniedz ierobežojumus, kas noteikti 2014. gada 31. jūlija Padomes Regulas (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantā (ar grozījumiem, kas veikti ar 2022. gada 8. aprīļa Padomes Regulu (ES) Nr. 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, un turpmākiem grozījumiem), kā arī nekavējoties, bet ne vēlāk kā vienas darbdienas laikā rakstveidā informē Pasūtītāju, ja uz to kļūst attiecināms kāds no minētajiem ierobežojumiem.
6.7. Ja Pasūtītājs konstatē, ka līguma izpildē tiek ietvertas vai izmantotas Krievijas Federācijas vai Baltkrievijas Republikas izcelsmes preces un pakalpojumi, Pasūtītājs ir tiesīgs neveikt samaksu par konkrēto darbu. Šādā gadījumā Izpildītājs nav tiesīgs atprasīt konkrēto preci, kā arī lūgt Pasūtītājam segt jebkādus Izpildītājam radušos zaudējumus. Gadījumā, ja Pasūtītājs konstatē, ka šādas preces vai pakalpojumi ir izmantoti Darbiem, kuri jau ir apmaksāti, Pasūtītājam ir tiesības pieprasīt atmaksāt samaksāto summu vai to atskaitīt no Izpildītājam paredzētā jebkura maksājuma.

7. Darbu nodošanas un pieņemšanas kārtība
7.1. Būvprojekta izstrāde uzskatāma par pabeigtu, kad Izpildītājs ir iesniedzis normatīvajos aktos un Līgumā noteiktā kārtībā saskaņotu Būvprojektu, par ko būvatļaujā ir veikta Būvvaldes atzīme par projektēšanas nosacījuma izpildi, un par ko Puses ir parakstījušas pieņemšanas–nodošanas aktu.   
7.2. Pirms Būvprojekta iesniegšanas Pasūtītājam Izpildītājs veic tā saskaņošanu elektroniski ar Pasūtītāja pilnvaroto personu.
7.3. Būvprojekts Pasūtītājam tiek iesniegts saskaņā ar Tehniskās specifikācijas prasībām. Būvprojekta iesniegšanas faktu Pasūtītājam apliecina akts ar Pasūtītāja parakstu par tā saņemšanu. Nododot Pasūtītājam Būvprojektu Izpildītājs  garantē, ka tas atbilst Līguma un spēkā esošo normatīvo aktu prasībām.
7.4. Izpildītājam ir tiesības uz Būvprojekta izstrādes apmaksu, ja Būvprojekts ir akceptēts Būvvaldē normatīvajos aktos noteiktā kārtībā. 
7.5. Būvprojekta izstrādes pieņemšanas-nodošanas akta parakstīšana neatbrīvo Izpildītāju no atbildības par kļūdainiem Būvprojekta risinājumiem, kas var atklāties pēc tā pieņemšanas un to labošana Pasūtītāja noteiktajā termiņā ir Izpildītāja pienākums. 
7.6. Izpildītājs nodrošina Autoruzraudzību Objekta būvniecības laikā līdz pilnīgai Būvdarbu pabeigšanai.   
7.7. Autoruzraudzība uzskatāma par pabeigtu, kad Objekts nodots ekspluatācijā, ko apliecina akts par būves nodošanu ekspluatācijā, par ko Puses paraksta Autoruzraudzības nodošanas–pieņemšanas aktu. 
7.8. Izpildītajiem Būvdarbiem jāatbilst Līguma, Būvniecības ieceres dokumentācijas, normatīvajos aktos noteiktajām prasībām un tiem jābūt izpildītiem kvalitatīvi. Izpildītājs nodod Būvdarbus šādā kārtībā:
7.8.1. Pēc katra nozīmīga konstrukcijas elementa vai segto darbu pabeigšanas,  Izpildītājs par to rakstiski – elektroniski, paziņo Būvuzraugam, sagatavojot nozīmīgo konstrukciju  aktu, un veic to uzrādīšanu un nodošanu Būvuzraugam. Būvuzraugs pēc minētā akta saņemšanas pārbauda izpildīto apjomu un kvalitāti, kā arī Būvdarbu izpildes dokumentāciju un paraksta nozīmīgo konstrukciju aktu vai noformē motivētu rakstveida atteikumu.
7.8.2. Gadījumā, ja Pasūtītājs vai Būvuzraugs ir konstatējis nozīmīga konstrukcijas elementa vai segto darbu neatbilstību Līguma noteikumiem un Būvniecības ieceres dokumentācijai, kā arī, ja Izpildītājs nav pieaicinājis Pasūtītāju vai Būvuzraugu šādu darbu pārbaudē, visus izdevumus sakarā ar neatbilstības novēršanu, t.sk. radīto zaudējumus, un nozīmīgo konstrukciju vai segto darbu atsegšanu/atklāšanu un uzrādīšanu Pasūtītājam un/vai Būvuzraugam sedz Izpildītājam. Pasūtītājam ir tiesības nesaskaņot ikmēneša Izpildes aktu, ja tiek konstatēts, ka Izpildītājs nav ievērojos Līguma 7.8.1. apakšpunktā noteiktās prasības un/vai nav novērsis nozīmīga konstrukcijas elementa vai segto darbu neatbilstību (t.sk. dokumentācijas neatbilstību šajos darbos).
7.8.3. Ikmēneša izpildīto Būvdarbu nodošana – pieņemšana:
7.8.3.1. Izpildītājs ne vēlāk kā līdz kārtējā mēneša 10. datumam sagatavo un iesniedz Pasūtītājam Būvuzrauga saskaņotu ikmēneša Izpildes aktu par izpildītiem Būvdarbiem iepriekšējā mēnesī. Pirms iesniedz Izpildes aktu Pasūtītājam, Izpildītājam, vienlaicīgi ar Izpildes akta nosūtīšanu Izpildītājam saskaņošanai nosūta Izpildes akta kopiju arī Pasūtītājam kontroles nodrošināšanai uz 12.2. punkta kārtībā Pasūtītāja norīkota pārstāvja elektroniskā pasta adresi;
7.8.3.2. Pasūtītājs 20 (divdesmit) darba dienu laikā, no Izpildes akta (Būvuzrauga akceptēts Izpildes akts), saņemšanas dienas, pārbauda izpildīto Būvdarbu apjomu. Ja Pasūtītājs konstatē, ka Būvdarbu izpilde ir veikta atbilstoši Līgumam, tā pielikumiem, Būvniecības ieceres dokumentācijai, paraksta Izpildes aktu;
7.8.3.3. ja Pasūtītājs neparaksta Izpildes aktu Līguma 7.8.3.2. apakšpunktā norādītajā termiņā vai neiesniedz Izpildītājam Defektu aktu un pretenziju, uzskatāms, ka izpildītos Būvdarbus Pasūtītājs ir pieņēmis šī termiņa pēdējā dienā; 
7.8.3.4. ja izpildīto Būvdarbu nodošanas - pieņemšanas procesā tiek konstatēti līdz galam nepadarīti Būvdarbi, Defekti vai atkāpes no Līguma noteikumiem vai Būvniecības ieceres dokumentācijas, Pasūtītājs sastāda Defektu aktu un nosūta to Izpildītājam kopā ar pretenziju, kurā norādīts motivēts atteikums parakstīt Izpildes aktu. Ja Izpildītājs nepiekrīt Pasūtītāja norādītajiem defektiem vai iebildumiem par faktiski izpildīto būvdarbu apjomiem, Izpildītājs 10 darbdienu laikā no defektu akta saņemšanas dienas iesniedz Pasūtītājam atbildīgā būvdarbu vadītāja parakstītus pamatotus rakstiskus iebildumus pret defektu aktā norādītajām nepilnībām;
7.8.3.5. Defektu novēršanu Izpildītājs veic ievērojot Līguma nosacījumus; 
7.8.3.6. Atkārtota Būvdarbu nodošana un pieņemšana notiek pēc Defektu novēršanas un Līguma 7.8.3.2. apakšpunktā noteiktā laika atskaite atsākas pēc atkārtotas Būvdarbu  nodošanas un Izpildes akta iesniegšanas Pasūtītājam;
7.8.3.7. ja defekti ir konstatēti daļā būvdarbu, Pasūtītājs pieņem tikai tos Būvdarbus, kuru izpildē defekti nav konstatēti. Pēc defektu novēršanas izpildītos Būvdarbus ietver nākamā mēneša Izpildes aktā. Izpildītājam ir pienākums iesniegt precizētu Izpildes aktu  ar tajā iekļautiem darbiem, kuros nav konstatētu defektu, ne vēlāk 2 (divu) darba dienu laikā pēc attiecīga Pasūtītāja pieprasījuma;
7.8.3.8. ja Būvdarbos ir konstatēti nebūtiski defekti, Pasūtītājam ir tiesības pieņemt Būvdarbus un veikt par tiem samaksu, ja Puses ir vienojušās par trūkumu novēršanas termiņu. Par nebūtiskiem defektiem uzskatāmi tādi defekti, kas neietekmē Objekta konstrukciju atbilstību normatīvo aktu prasībām un Būvniecības ieceres dokumentācijai, netraucē turpmāko Būvdarbu veikšanu, neierobežo Objekta lietošanu, kā arī neietekmē citu Būvdarbu kvalitāti;
7.8.3.9. gadījumā, ja Būvdarbi Objektā attiecīgajā mēnesī netiek veikti, Izpildes akts un rēķins netiek iesniegts; 
7.8.3.10. kontaktpersonu vai speciālistu uzliktā atzīme par dokumenta saņemšanu/saskaņošanu šī Līguma izpratnē neapliecina Būvdarbu pieņemšanu un/vai piekrišanu Izpildes aktā norādīto Būvdarbu apmaksai no Pasūtītāja puses;
7.8.3.11. atsevišķos gadījumos pēc Pasūtītāja pieprasījuma ikmēneša izpildes akts var tikt iesniegts divas reizes mēnesī.
7.8.4. Visu Būvdarbu nodošana un pieņemšana:
7.8.4.1. par pēdējā mēnesī veiktajiem Būvdarbiem Objektā Izpildītājs iesniedz pēdējo Izpildes aktu kopā ar izpildmērījumiem, kā arī būvniecības izpilddokumentāciju, tai skaitā iebūvēto Būvizstrādājumu atbilstību apliecinošo dokumentāciju, segto darbu aktus, nozīmīgo konstrukciju pieņemšanas aktus, pārbaužu aktus, testēšanas protokolus, instruktāžas, Objektā uzstādīto iekārtu un agregātu pases, protokolus un visu citu dokumentāciju, kas saistīta ar Objekta pieņemšanu ekspluatācijā, iekārtu un agregātu ekspluatāciju, cik tas nepieciešams, kā arī paziņo Pasūtītājam par Objekta  gatavību ekspluatācijai, pēc tam kad būvniecības informācijas sistēmā ir apstiprinājis apliecinājumu par būves gatavību ekspluatācijai;
7.8.4.2. Pasūtītājs iesniegto izpilddokumentāciju un Izpildes aktu pār pēdējā mēnesī veiktajiem darbiem izskata ne vēlāk kā 20 (divdesmit) darba dienu laikā pēc saņemšanas, pārbaudot izpildīto Būvdarbu apjomu un kvalitāti un, ja Pasūtītājs konstatē, ka Būvdarbu izpilde ir veikta atbilstoši Līgumam, tā pielikumiem, Būvniecības ieceres dokumentācijai un normatīvajiem aktiem, un iesniegta visa nepieciešamā izpilddokumentācija, paraksta Izpildes aktu un organizē Objekta pieņemšanu ekspluatācijā. Gadījumā, ja ir atliktie darbi, tad papildus šim aktam Puses sastāda atlikto darbu sarakstu un Puses vienojas par to izpildi;
7.8.4.3. ja Būvdarbu pieņemšanas procesā tiek konstatēti nekvalitatīvi vai līdz galam nepadarīti Būvdarbi, Defekti vai neatbilstības Latvijas būvnormatīviem, Līgumam un tā pielikumiem, Būvniecības ieceres dokumentācijai, t.sk. iesniegta nepilnīga dokumentācija, tad tiek sastādīts Defektu akts un Pasūtītājs nosūta to Izpildītājam kopā ar pretenziju Līguma 7.8.3.4. apakšpunktā noteiktajā kārtībā. Ja kāda Puse nepiedalās Defektu akta sastādīšanā vai izvairās no tā parakstīšanas, tad Defektu aktu noformē ieinteresētā Puse vienpusēji, piedaloties Būvuzraugam un tas ir saistošs otrai Pusei;
7.8.4.4. atkārtota Būvdarbu nodošana un pieņemšana notiek pēc Defektu novēršanas un  Līguma 7.8.4.2. apakšpunktā noteiktā laika uzskaite Būvdarbu pieņemšanai atsākas pēc atkārtota Izpildes akta  un paziņojuma par Objekta gatavību ekspluatācijai, kā arī iztrūkstošo dokumentu (ja attiecināms) saņemšanas no Izpildītāja.
7.8.5. Konstatēto Defektu novēršanas nosacījumi:
7.8.5.1. ja par Defektiem ir atbildīgs Izpildītājs, izdevumi par Defektu novēršanu jāsedz Izpildītājam un tas nedod tiesības uz Būvdarbu izpildes termiņa pagarinājumu;
7.8.5.2. ja Izpildītājas nepiekrīt Pasūtītāja norādītajiem Defektiem vai iebildumiem par  faktiski izpildīto Būvdarbu apjomiem, viņam par to rakstiski jāpaziņo Pasūtītājam ne vēlāk kā 10 (desmit) darba dienu laikā no Defektu akta un pretenzijas saņemšanas dienas, iesniedzot Atbildīgā būvdarbu vadītāja parakstītus rakstiskus iebildumus par Defektu aktā norādītajām nepilnībām;
7.8.5.3. ja Pasūtītājs nepiekrīt Atbildīgā būvdarbu vadītāja iebildumiem attiecībā uz Defektu aktā iekļautajiem izpildīto Būvdarbu apjomiem vai Defektiem būves konstrukcijās, un strīdu nevar ilgstoši atrisināt sarunu ceļā, Pasūtītājam ir pienākums pasūtīt būves ekspertīzi (ko var veikt neatkarīgs sertificēts eksperts/sertificēts nozares būvspeciālists/kompetenta institūcija) par veikto Būvdarbu kvalitāti. Ekspertīzes uzdevums ir novērtēt faktiski izpildīto Būvdarbu apjomu, atbilstību būvprojektēšanas dokumentācijai, atbilstošo Būvizstrādājumu un tiem atbilstošās iestrādes tehnoloģijas piemērošanu;
7.8.5.4. ja būves ekspertīze neapstiprina Pasūtītāja Defektu aktā norādīto vai veikto Būvdarbu neatbilstību normatīvo aktu un Pasūtītāja prasībām, uzskatāms, ka Pasūtītājs Būvdarbus ir pieņēmis ekspertīzes slēdziena iesniegšanas dienā un Būvdarbu Izpildes akta parakstīšana nav nepieciešama;
7.8.5.5. ja Izpildītājs piekrīt Defektu aktā Pasūtītāja norādītajām nepilnībām vai ekspertīze apstiprina Defektu aktā Pasūtītāja norādītās nepilnības vai veikto Būvdarbu neatbilstību normatīvo aktu un Pasūtītāja prasībām, Izpildītājs un Pasūtītājs vienojas par termiņu konstatēto Defektu novēršanai, kāds proporcionāli un saprātīgi nepieciešams konkrētu Defektu novēršanai,  t.sk., ņemot vērā Defektu novēršanai nepieciešamo darbu apjomu un specifiku, kā arī Būvizstrādājumu piegādes termiņus. Ja Puses nevar vienoties, termiņu Defektu novēršanai nosaka Būvuzraugs; 
7.8.5.6. ja Izpildītājs atsakās novērst Defektus uz Izpildītāja rēķina un par to rakstiski ir paziņojis Pasūtītājam un/vai neveic Defektu novēršanu, tad Pasūtītājam ir tiesības pieaicināt citu uzņēmēju Defektu novēršanai un Izpildītājam jāsedz ar to saistītās izmaksas. Defektu novēršanas izmaksas var tikt segtas, veicot ieturējumu no Izpildītājam izmaksājamām summām, par to iepriekš paziņojot Izpildītājam.
7.9. Ja rodas strīds par konstatētajiem atsevišķu Būvdarbu Defektiem, tad Pasūtītājs pieņem tos Būvdarbus, kuru izpildē Defekti nav konstatēti. Pēc Defektu novēršanas izpildītos Būvdarbus ietver kādā no nākamo mēnešu Būvdarbu Izpildes aktiem;
7.10. Ja būves ekspertīze apstiprina Pasūtītāja norādītos Defektus, Izpildītājs sedz ar būves ekspertīzi saistītos izdevumus. Ekspertīzi apmaksā Pasūtītājs, ja ekspertīzes atzinums ir pozitīvs (piemēram, ja Būvdarbi veikti atbilstoši Būvniecības ieceres dokumentācijai, izmantojot atbilstošus Būvizstrādājumus,  nepārkāpjot normatīvo aktu prasības u.tml. gadījumos).
7.11. Visi papildu izdevumi vai zaudējumi, kas Pasūtītājam rodas par atkārtotu Būvdarbu nodošanu vai Objekta pieņemšanu ekspluatācijā var tikt ieturēti no Izpildītājam izmaksājamām summām. Atkārtots Būvdarbu nodošanas – pieņemšanas termiņš un/vai Objekta pieņemšanas ekspluatācijā termiņš tiek ieskaitīts kopējā Būvdarbu izpildes termiņā un Izpildītājam nav tiesības lūgt Būvdarbu izpildes termiņa pagarinājumu šajā gadījumā, kā arī Pasūtītājam ir tiesības aprēķināt līgumsodu, ja  Būvdarbu izpildes termiņš atkārtotas Būvdarbu nodošanas gadījumā un/vai Objekta pieņemšanas ekspluatācijā gadījumā,  pagarina kopējo pielīgto Būvdarbu  izpildes termiņu.
7.12. Visa Līgumā noteikto Būvdarbu izpilde  tiek noformēta ar Būvobjekta nodošanas un pieņemšanas aktu, ko Izpildītājs iesniedz atbilstoši Līguma 5.pielikumā pievienotai paraugformai (norādot akta par Objekta  pieņemšanu ekspluatācijā datumu un numuru, atzīmes par būvdarbu pabeigšanu datumu), pēc visu Būvdarbu pabeigšanas un atzīmes BIS par Objekta pieņemšanu ekspluatācijā, taču tas nevar ierobežot Pušu no šī Līguma izrietošās citas  tiesības un pienākumus. Būvobjekta nodošanas un pieņemšanas aktam pievieno Būvdarbu izpilddokumentāciju,  tai skaitā iebūvēto Būvizstrādājumu atbilstību apliecinošo dokumentāciju, segto darbu aktus, nozīmīgo konstrukciju pieņemšanas aktus, pārbaužu aktus, testēšanas protokolus, instruktāžas protokolus,  kā arī citu Līgumā paredzēto dokumentāciju, ja attiecināms un, ja tā nav iesniegta Pasūtītājam iepriekš vai nav augšupielādēta BIS attiecīgās būvniecības lietā (pirms Objekta pieņemšanas ekspluatācijā). Izpildītāja iesniegto Būvobjekta nodošanas un pieņemšanas aktu Pasūtītājs paraksta 10 (desmit) darba dienu laikā pēc tā saņemšanas dienas, vai sniedz motivētu atteikumu, ja iesniegtie dokumenti ir nepilnīgi vai satur trūkumus, vai neatbilst Pasūtītāja prasībām.
7.13. Izpildes akta un Būvobjekta nodošanas un pieņemšanas akta parakstīšana no Pasūtītāja puses, neatbrīvo Izpildītāju no atbildības par Būvdarbu Defektiem, kuri atklājas pēc šo dokumentu abpusējas parakstīšanas,  un Izpildītājam ir pienākums novērst Defektu aktā norādītos  Defektus par saviem līdzekļiem.

8. Apdrošināšana, Līguma saistību izpildes nodrošinājums
un Garantijas laika nodrošinājums
8.1. Izpildītājs 15 (piecpadsmit) dienu laikā no Līguma noslēgšanas dienas iesniedz Pasūtītājam Izpildītāja spēkā esošu civiltiesiskās atbildības apdrošināšanas līgumu (polisi) un spēkā esošu būvspeciālistu profesionālās civiltiesiskās atbildības apdrošināšanas līgumu (polisi), kurā ir norādīts konkrētais Objekts (var aizvietot ierakstus ar Līguma saistību izpildes nodrošinājuma devēja apliecinājumu, ka konkrētais Objekts ir iekļauts).  Ja noslēgtā apdrošināšanas līguma termiņš tuvojas beigām, bet Darbi vēl turpinās, Izpildītājam ir pienākums ne vēlāk, kā iepriekš iesniegtā civiltiesiskās atbildības apdrošināšanas līguma (polises) un  būvspeciālistu profesionālās civiltiesiskās atbildības apdrošināšanas līguma (polises)  darbības termiņa pēdējā dienā, iesniegt Pasūtītājam spēkā esošu, jaunu (vai esošā pagarinājumu) Izpildītāja un būvspeciālista apdrošināšanas līgumu (polisi) ar beigu termiņu līdz Darbu termiņa beigām (t.sk. Objekta pieņemšanai ekspluatācijā), nodrošinot tā nepārtrauktību. Izpildītājs jaunu apdrošināšanas līgumu (polišu) noslēgšanu (vai esošo pagarināšanu) veic par saviem līdzekļiem. Ja Izpildītājs neiesniedz spēkā esošu apdrošināšanas līgumu (polišu) pagarinājumu noteiktajā termiņā, Pasūtītājam ir tiesības vienpusēji aprēķināt un pieprasīt no Izpildītāja līgumsodu 50 EUR (piecdesmit euro) par katru nokavēto kalendāro dienu, bet ne vairāk kā 10 (desmit) procentus no Līgumcenas.
8.2. Izpildītājs nav tiesīgs veikt Darbus, ja Līgumā noteiktajā kārtībā un termiņā nav iesniedzis Pasūtītājam spēkā esošu civiltiesiskās atbildības apdrošināšanas līgumu (polisi) un spēkā esošu būvspeciālistu profesionālās civiltiesiskās atbildības apdrošināšanas līgumu (polisi). Šāds termiņa kavējums nedod tiesības Izpildītājam lūgt Būvdarbu izpildes termiņa pagarinājumu. 
8.3. [bookmark: _Hlk198725507]Līguma saistību izpildes nodrošināšanai tiek noteikts Līguma saistību izpildes nodrošinājums 5 (piecu) procentu apmērā no Līguma 3.1.punktā noteiktās Līgumcenas, kas Izpildītājam jānoformē bankas vai apdrošināšanas sabiedrības izsniegtas pirmā pieprasījuma garantijas formā (iepriekš saskaņojot tā tekstu ar Pasūtītāju), un spēkā esošs jāiesniedz Pasūtītājam 15 (piecpadsmit) dienu laikā no Līguma noslēgšanas dienas. Nodrošinājumā ir jābūt norādei, ka tas ir pirmā pieprasījuma, beznosacījuma, neatsaucams, kā arī tajā ir iekļauti nosacījumi, no kuriem ir saprotams,  ka Līguma saistību izpildes nodrošinājuma devējs ne vēlāk kā 10 (desmit) darba dienu laikā samaksā Pasūtītājam Līguma izpildes nodrošinājuma summu pēc pirmā Pasūtītāja pieprasījuma, tāpat jābūt norādei uz Līguma numuru, datumu un Objektu. Nodrošinājumam ir jābūt spēkā no Līguma spēkā stāšanās dienas līdz datumam, kas ir ne mazāks kā 14 (četrpadsmit) dienas pēc Akta par būves pieņemšanu ekspluatācijā parakstīšanas dienas. Ja Izpildītājs neiesniedz spēkā esošu nodrošinājumu noteiktajā termiņā, šāds kavējums nav par pamatu Būvdarbu izpildes termiņa pagarinājumam. Ja šajā Līgumā noteiktajā kārtībā Būvdarbu izpildes termiņš pagarinās, tad Izpildītājam attiecīgi jāpagarina arī Līguma saistību izpildes nodrošinājuma termiņš tā, lai tas būtu derīgs ne mazāks kā 14 (četrpadsmit) dienas pēc Akta par būves pieņemšanu ekspluatācijā parakstīšanas dienas, iesniedzot spēkā esošu Līguma saistību izpildes nodrošinājuma pagarinājumu ne vēlāk, kā iepriekš iesniegtā Līguma saistību izpildes nodrošinājuma (apdrošināšanas sabiedrības izsniegtās polises vai bankas garantijas) darbības termiņa pēdējā dienā un nodrošinot tā nepārtrauktību. Puses vienojas, ka pie jebkādiem apstākļiem līdz Objekta pieņemšanai ekspluatācijā Izpildītājam jānodrošina Līguma  saistību izpildes nodrošinājuma spēkā esamība līdz datumam, kas ir ne mazāks kā 14 (četrpadsmit) dienas pēc Akta par būves pieņemšanu ekspluatācijā parakstīšanas dienas. Ja Izpildītājs neiesniedz spēkā esošu Līguma saistību izpildes nodrošinājuma pagarinājumu šajā punktā noteiktajā kārtībā, Pasūtītājam ir tiesības vienpusēji aprēķināt un pieprasīt no Izpildītāja līgumsodu 50 EUR (piecdesmit euro) par katru nokavēto kalendāro dienu, bet ne vairāk kā 10 (desmit) procentus no Līgumcenas, un šāds kavējums pats par sevi nav pamats Būvdarbu izpildes termiņa pagarinājumam. 
8.4. Pasūtītājam ir tiesības izmantot Līguma saistību izpildes nodrošinājumu jebkuru Izpildītāja finansiālo saistību (tai skaitā, bet ne tikai zaudējumu, līgumsodu u.tml.)  dzēšanai, kuras izriet no Līguma vai normatīvajiem aktiem, tai skaitā, ja Līgums tiek izbeigts pēc Pasūtītāja iniciatīvas saskaņā ar Līguma nosacījumiem, kas paredz Pasūtītāja tiesības vienpusēji izbeigt Līguma darbību.
8.5. Būvdarbu Garantijas laikā atklāto Defektu novēršanas nodrošināšanai tiek noteikts Būvdarbu Garantijas laika nodrošinājums 5 (piecu) procentu apmērā no Līgumcenas, kas var būt kā garantijas saistību nodrošinājums samaksas ieturējuma veidā vai Izpildītājam garantijas saistību nodrošinājums ir jānoformē bankas izdotas Būvdarbu Garantijas laika garantijas formā vai apdrošināšanas sabiedrības izsniegtas garantijas (polises) formā atbilstoši Līguma nosacījumiem un tajā jābūt norādei, ka tas ir pirmā pieprasījuma (apdrošināšanas sabiedrības izsniegtās polises gadījumā), pieprasījuma (bankas izsniegtās garantijas gadījumā),   beznosacījuma, neatsaucams, kā arī tajā ir iekļauti nosacījumi no kuriem ir saprotams, ka nodrošinājuma devējs ne vēlāk kā 10 (desmit) darba dienu laikā samaksā Pasūtītājam pieprasīto garantijas summu pēc pirmā Pasūtītāja pieprasījuma, tāpat jābūt norādei uz Līguma numuru, datumu un Objektu. Garantijas laika nodrošinājumam jābūt spēkā vismaz 5 (piecus) gadus pēc Objekta pieņemšanas ekspluatācijā dienas (Smiltenes novada būvvaldes atzīmes BIS), pieskaitot vēl 10 (desmit) kalendārās dienas.  
8.6. Garantijai jābūt spēkā, ja Izpildītājs atsakās vai izvairās pildīt Līgumā noteiktās saistības neatkarīgi no Izpildītāja maksātspējas. Ja Izpildītājs iesniedz apdrošināšanas sabiedrības izdotu Garantijas laika garantijas polisi, tas papildus iesniedz maksājuma uzdevumu par Garantijas laika garantijas polises prēmijas apmaksu. Gadījumā, ja apmaksas veikšanas datums ir vēlāks par polisē noteikto, apdrošinātāja apliecinājums par polises spēkā esamību ir obligāts.
8.7. Garantijas laika nodrošinājumu samazina Garantijas termiņa 25. (divdesmit piektajā) mēnesī uz atlikušo tā daļu, nosakot to 2 (divu) procentu apmērā no Līgumcenas, ja Garantijas termiņa pirmajos 24 (divdesmit četros) mēnešos nav konstatēti Būvdarbu Defekti vai Izpildītājs un Pasūtītājs ir vienojušies par pieteikto Būvdarbu Defektu novēršanas termiņu (t.i., iepriekš konstatēti Defekti ir/tiek novērsti).
8.8. Spēkā esošs Būvdarbu Garantijas laika nodrošinājums ir jāiesniedz Pasūtītājam 10 (desmit) kalendāro dienu laikā pēc atzīmes BIS par Objekta pieņemšanu ekspluatācijā, pirms tam tā tekstu saskaņojot ar Pasūtītāju. Ja Izpildītājs neiesniedz  spēkā esošu nodrošinājumu noteiktajā termiņā, Pasūtītājam ir tiesības vienpusēji aprēķināt un pieprasīt no Izpildītāja līgumsodu 50 EUR (piecdesmit euro) par katru nokavēto kalendāro dienu, bet ne vairāk kā 10 (desmit) procentus no Līgumcenas. 
8.9. Ja Izpildītājs ir nokavējis spēkā esoša Garantijas laika nodrošinājuma iesniegšanu, tas neatbrīvo Izpildītāju no pienākuma iesniegt Garantijas laika nodrošinājumu atbilstoši Līguma noteikumiem.
8.10. Pasūtītājam ir tiesības izmantot Garantijas laika nodrošinājumu tādu Izpildītāja finansiālo saistību (tai skaitā, bet ne tikai zaudējumu, līgumsodu u.tml.)  dzēšanai, kuras izriet no Līguma vai normatīvajiem aktiem, tai skaitā, ja Līguma darbība tiek izbeigta pēc Pasūtītāja iniciatīvas saskaņā ar Līguma noteikumiem, kas paredz Pasūtītāja tiesības vienpusēji izbeigt Līguma darbību.
8.11. Ja saskaņā ar Izpildītāja iesniegto kredītiestādes vai apdrošināšanas sabiedrības izdoto Garantiju Pasūtītājam netiek izmaksāta atlīdzība, Izpildītājs  apņemas atlīdzināt Garantijas perioda Garantijas gadījumā izdevumus par Būvdarbos pieļauto defektu novēršanu.
8.12. Izpildītājam jānodrošina, ka Līguma saistību izpildes nodrošinājumā un Garantijas laika nodrošinājumā (bankas garantijā vai apdrošināšanas polisē), attiecīgi norādot konkrētajā dokumentā,  garantija/polise pakļauta Starptautiskās tirdzniecības kameras Vienotie pieprasījuma garantiju noteikumi („The ICC Uniform Rules for Demand Guarantees”, ICC Publication No.758  (2010.gada redakcija, Starptautiskās Tirdzniecības palātas publikācija Nr. 758), bet attiecībā uz jautājumiem, kurus neregulē minētie Starptautiskās tirdzniecības kameras noteikumi, garantija/polise pakļaujas Latvijas Republikā spēkā esošiem normatīvajiem aktiem, kā arī jānorāda, ka prasības un strīdi, kas saistīti ar garantiju vai polisi, izskatāmi Latvijas Republikas tiesā saskaņā ar Latvijas Republikas normatīvajiem aktiem. 
8.13. Lai iesniegtu spēkā esošu Līguma saistību izpildes nodrošinājumu un tā pagarinājumu/s, kā arī Garantijas laika nodrošinājumu Līgumā noteiktajā termiņā, Izpildītājam ir jānodrošina šo dokumentu savlaicīga sagatavošana un saskaņošana ar Pasūtītāju.
9. Būvdarbu garantija
9.1. Būvdarbu un Būvdarbu izpildei izmantojamo Būvizstrādājumu Garantijas perioda termiņš tiek noteikts ___ (____________) mēneši pēc Objekta pieņemšanas ekspluatācijā dienas. 
9.2. Līguma darbības izbeigšanas gadījumā Izpildītāja izpildīto Būvdarbu kvalitātes garantijas termiņš ir ___ (________________) mēneši no pēdējās Izpildes abpusējas parakstīšanas brīža, ja ir tādi Būvdarbi, ko var novērtēt un kas nākotnē var tikt izmantoti. Šajā termiņā konstatētos defektus  Izpildītājs novērš par saviem līdzekļiem Pasūtītāja noteiktajā termiņā.
9.3. Šajā Līgumā paredzētie Garantijas laika noteikumi attiecināmi gan uz Būvdarbiem, Būvizstrādājumiem, tostarp to izmaiņām, gan jebkādiem Būvdarbu izlabojumiem un papildu Būvdarbiem, ko veicis Izpildītājs vai tā pieaicinātas trešās personas/apakšuzņēmēji/ piegādātāji u.tml.
9.4. Visiem Būvdarbu izpildē izmantojamiem Būvizstrādājumiem jāatbilst Latvijas nacionālajā standarta statusā adaptētiem Eiropas Standartiem, Latvijas nacionālajiem standartiem, starptautisko vai reģionālo standartizācijas organizāciju standartiem. 
9.5. Ja Garantijas perioda ietvaros konstatēto Defektu dēļ Pasūtītājam nav bijis iespējams pienācīgi izmantot Būvdarbu izpildes rezultātā izbūvēto Objektu (nevar izmantot pilnībā būves paredzēto funkciju veikšanai) Izpildītāja vainas dēļ, Pasūtītājs ir tiesīgs ar rakstisku paziņojumu Izpildītāja pagarināt Līguma norādīto Garantijas laiku par laika periodu, kādā Objekts nevarēja tikt pienācīgi izmantots. 
9.6. Ja Objekta ekspluatācijas laikā ir atklāti Būvdarbu (t.sk. Būvdarbu izpildē izmantoto Būvizstrādājumu, iekārtu, mehānismu, sistēmu, konstrukciju u.c.) Defekti, Izpildītājam jānovērš tie uz sava rēķina 10 (desmit) darba dienu laikā pēc Pasūtītāja paziņojuma un Defektu akta saņemšanas vai citā termiņā, ja Pasūtītājs norāda citādi. Darbaspēka un tehnikas resursu noslodze citos Izpildītāja objektos nevar būt par iemeslu Defektu novēršanas termiņa nokavējumam.
9.7. Defektu konstatēšana tiek noformēta ar Defektu aktu.  Ja Pasūtītājs Būvdarbu Garantijas laikā konstatē Būvdarbu Defektus, par to tiek paziņots Izpildītājam, norādot arī vietu un laiku, kad Izpildītājam jāierodas uz Defektu akta sastādīšanu. Avārijas vai citos ārkārtējos gadījumos Izpildītājam Objektā jāierodas nekavējoties (t.i., ne ilgāk kā pēc reālā ceļā pavadītā laika, kas nepieciešams, lai ierastos no Izpildītāja juridiskās adreses vietas) pēc Pasūtītāja paziņojuma (rakstiska vai mutiska). Pie Defektu akta sastādīšanas Puses ir tiesīgas pieaicināt neatkarīgus sertificētus ekspertus/sertificētus nozares būvspeciālistus, kuru atzinums ir obligāts izpildīšanai Pusēm. Izdevumus par sertificēta eksperta/sertificēta nozares būvspeciālista sniegtajiem pakalpojumiem apmaksā vainīgā Puse. 
9.8. Ja Izpildītāja ir aicināts, bet neierodas uz Defektu akta sastādīšanu, Pasūtītājs ir tiesīgs sastādīt Defektu aktu bez Izpildītāja klātbūtnes un tas ir saistošs arī Izpildītājam. Defektu akts tiek nosūtīts Izpildītājam. 
9.9. Pēc Defektu novēršanas tiek sastādīts Defektu novēršanas akts. Par Defektu novēršanu Izpildītājs paziņo Pasūtītājam laiku, kad Pasūtītājam jāierodas Objektā uz Defektu novēršanas akta sastādīšanu. Ja Pasūtītājs vai Izpildītājs neierodas uz Defektu novēršanas akta sastādīšanu, Izpildītājs vai Pasūtītājs to sastāda vienpusēji un nosūta otrai Pusei. Gadījumā, ja Izpildītājs nepaziņo par Defektu novēršanu, tad Pasūtītājam ir tiesības vienpusēji pēc Defektu novēršanas termiņa beigām sastādīt aktu, kurā norāda ir vai nav novērsti Defekti un kādi Defekti nav novērsti: 
9.9.1. ja Izpildītājs ir uzaicinājis Pasūtītāju uz Objekta apsekošanu un Defektu novēršanas akta sastādīšanu, tad Pasūtītājam ir tiesības neparakstīt Defektu novēršanas aktu, ja Būvdarbu Defekts un/vai tā rezultātā nodarītie bojājumi Objektam pilnībā nav novērsti;  
9.9.2. ja Puses nevar vienoties par novērto Defektu apjomu, Puses paraksta Defektu novēršanas aktu tādā daļā, par ko nav domstarpību.
9.10. Ja Defektu novēršana netiek uzsākta Pasūtītāja norādītajā termiņā un/vai Izpildītājs Defektus nenovērš 10 (desmit) darba dienu laikā vai citā Pasūtītāja norādītajā termiņā, Pasūtītājam ir tiesības uz Izpildītāja rēķina, Defektu novēršanai pieaicināt trešo personu (citu uzņēmēju), ievērojot Latvijas Republikā spēkā esošajos tiesību aktus par publisko iepirkumu un samaksu veicot, ir tiesīgs vērsties ar prasījumu pret Izpildītāja iesniegto Būvdarbu Garantijas laika nodrošinājumu, taču tas neizslēdz Pasūtītāja tiesības vērties pret Izpildītāju par zaudējumu atlīdzību.
9.11. Pasūtītājs, aprēķinot Defektu un Defektu rezultātā nodarīto bojājumu novēršanas zaudējumus, tajos iekļauj izdevumus par Defektu un Defekta rezultātā nodarīto bojājumu novēršanu, t.sk., Būvizstrādājumu un darbaspēka izmaksas, Būvdarbu izpildē patērētais ūdens un elektrība, atkritumi, u.c. izmaksas, kas rodas, lai kvalitatīvi novērstu Defektus. 
9.12. Izpildītājs ir atbildīgs par Garantijas laikā jaunu vai atkārtotu radušos Defektu novēršanu, t.sk., ja Defekts Objektā radies Būvdarbu izpildē Izpildītāja pieaicināto trešo personu/Apakšuzņēmēju/piegādātāju novērsto Defektu nekvalitatīvas veikšanas dēļ un atlīdzību par pieaicināto trešo personu/Apakšuzņēmēju/piegādātāju nekvalitatīvi veikto darbu Defektu novēršanas dēļ radītajiem zaudējumiem, Izpildītājs risina civiltiesiskā kārtībā vēršoties pret šo trešo personu, kas nekvalitatīvi veikusi Defektu novēršanu un tādējādi radījusi Izpildītājam zaudējumus, un/vai, ja nekvalitatīvi novērstais Defekts veicinājis cita Defekta veidošanos.  
9.13. Garantijas laikā konstatēto Defektu novēršanu un Defektu radīto bojājumu novēršanu izpildē Izpildītājs garantē savlaicīgumu un kvalitāti, tajā skaitā izmantoto Būvizstrādājumu kvalitāti un piesaistītā personāla kvalifikāciju, darba drošības noteikumu ievērošanu un Objekta darbības netraucēšanu.
9.14. Domstarpības, kas rodas Būvdarbu un/vai Būvizstrādājumu kvalitātes un to atbilstības Līguma noteikumu novērtēšanā, var izšķirt būvniecības kontroles iestāde vai pušu pieaicināti licencēti vai sertificēti eksperti/sertificēti nozares būvspeciālisti, cik tālu tas iespējams.
10. Pušu atbildība un līgumsods
10.1. Puses atbild par kaitējumu un tiešiem zaudējumiem, kas Līguma izpildes laikā viņu darbības vai bezdarbības dēļ nodarīts otrai Pusei vai trešajām personām. 
10.2. Izpildītājs atbild par kaitējumu Objektam, kas rodas veicot Būvdarbus, kā arī par bojājumiem, neprecizitātēm un citām nepilnībām, kas atklātas Garantijas laikā.
10.3. Pasūtītājs neatbild par Izpildītāja saistībām, kuras tas uzņēmies attiecībā pret trešajām personām sakarā ar Līguma izpildi.
10.4. Izpildītājam ir tiesības prasīt līgumsodu, ja Pasūtītāja vainas dēļ ir novilcināti Līgumā noteiktie maksājumi 0,1 % (nulle komats viens procenta) apmērā no kavētās maksājuma summas par katru nokavēto dienu, bet ne vairāk kā 10 % (desmit procenti) no kavētā maksājuma summas.
10.5. Ja Izpildītājs ne mazāk kā 1 (vienu) darba dienu iepriekš neinformējot un bez attaisnojoša iemesla atkārtoti neierodas uz plānoto sanāksmi, Izpildītājam var tikt piemērots Līgumsods 200 EUR apmērā. 
10.6. Līgumsods 500,00 EUR var tikt piemērots par katru konstatēto gadījumu, ja:
10.6.1. Izpildītājs nav veicis labojumus Būvprojektā Pušu saskaņotajā laikā, vai Izpildītāja labojumi neatbilst sanāksmēs nolemtajam, kā rezultātā tiek pārkāpts Būvprojekta izstrādes laika grafiks;
10.6.2. Izpildītājs būvsapulces protokolā noteiktajā termiņā, par ko Puses ir vienojušās, bez saprātīga rakstiska pamatojuma nav sniedzis nepieciešamos risinājumus un tas radījis Būvdarbu izpildes termiņa kavējumu;
10.6.3. Izpildītājs sistemātiski neveic Autoruzraudzību Līgumā noteiktajā kārtībā, kavējot Būvdarbu veikšanu;
10.6.4. Izpildītājs nav uzsācis Būvdarbus Objektā vairāk kā 15 (piecpadsmit) dienas pēc Būvlaukuma nodošanas–pieņemšanas akta parakstīšanas; 
10.6.5. Izpildītājs nepilda 6.3.9.8. un 6.3.9.9. apakšpunkta noteikumus; 
10.6.6. Izpildītājs nodevis tālāk Līguma saistības citai personai vai nomainījis Speciālistus bez nepieciešamās saskaņošanas. 
10.7. Ja Izpildītāja vainas dēļ Darbi nav tikuši nodoti Līguma noteiktajā termiņā, tā apakšpunktos noteiktajos starptermiņos vai citā termiņā, par ko Puses ir vienojušies, Pasūtītājam ir tiesības ieturēt līgumsodu par katru nokavēto saistību izpildes dienu  300,00 EUR apmērā, bet ne vairāk kā 10 % (desmit procenti) no Līgumcenas.
10.8. Gadījumā, ja Izpildītājs kavē Līgumā noteikto Garantijas darbu izpildes termiņu vai termiņu par ko Puses ir vienojušās, Pasūtītājam ir tiesības prasīt no Izpildītāja līgumsodu 300,00 EUR apmērā no Līgumcenas par katru attiecīgā termiņa kavējuma dienu, bet ne vairāk kā 10 % (desmit procenti) no Līgumcenas.
10.9. Ja Izpildītājs neiesniedz kādu no 8. sadaļā minētajām apdrošināšanas polisēm un/vai Bankas garantijām, ko Izpildītājam bija pienākums nodrošināt atbilstoši Līguma noteikumiem, uzturēt tos spēkā un iesniegt Pasūtītājam Līgumā noteiktajā termiņā, un šos gadījumus tas nav novērsis 5 (piecu)  darba dienu laikā no pretenzijas saņemšanas dienas, Pasūtītājam ir tiesības prasīt no Izpildītāja līgumsodu 0,1 % (nulle komats viena procenta) apmērā no Līgumcenas par katru nokavēto dienu, bet ne vairāk kā 10 % (desmit procenti) no Līgumcenas, kā arī, šajā laikā Izpildītājs nedrīkst veikt Būvdarbus Objektā un šāds apstāklis nevar būt par pamatu jebkāda Līguma termiņa pagarināšanai.
10.10. Līgumsoda samaksa neatbrīvo Puses no Līguma saistību pilnīgas izpildes un neizslēdz pienākumu atlīdzināt zaudējumus.
10.11. Pasūtītājam ir tiesības ieturēt izmaksas, ko Izpildītājam ir pienākums maksāt kā zaudējumu un/vai līgumsodus saskaņā ar Līguma noteikumiem, ja Darbi satur defektus un/vai trūkumus, kurus Izpildītājs nenovērš vai atsakās novērst Līgumā noteiktajā kārtībā. Pasūtītājam ir tiesības ieturēt minētās izmaksas no Izpildītājam maksājamās atlīdzības par atbilstoši veikto Darbu summas, informējot par to Izpildītāju rakstveidā.
10.12. Izpildītājs atbild par tā piesaistīto apakšuzņēmēju veiktajiem Darbiem un pieļautajām kļūdām attiecībā pret Pasūtītāju. Izpildītājs arī atbild par tā piesaistīto apakšuzņēmēju saistību neizpildes vai nepienācīgas izpildes rezultātā nodarīto kaitējumu Pasūtītājam un/vai trešajām personām. 
10.13. Puses savstarpēji ir atbildīgas par nodarītajiem zaudējumiem, tai skaitā, valsts vai pašvaldības institūciju piemērotajām sankcijām, ja zaudējumi radušies vienas Puses vai tā darbinieku, kā arī Pušu Līguma izpildē iesaistīto trešo personu darbības vai bezdarbības, tai skaitā, rupjas neuzmanības vai ļaunā nolūkā izdarīto darbību vai nolaidības rezultātā.
10.14. Ja valsts vai pašvaldības institūcija ir piemērojusi naudas sodu Pasūtītājam par to, ka nav izpildīts kāds no Līgumā noteiktajiem Izpildītāja pienākumiem, tad Pasūtītājam ir tiesības prasīt no Izpildītāja  līgumsodu attiecīgi Pasūtītājam piemērotā naudas soda apmērā.
11. Līguma spēkā stāšanās un izbeigšana
11.1. Līgums stājas spēkā dienā, kad Puses to ir parakstījušas un ir noslēgts uz laiku līdz Pušu saistību pilnīgai izpildei.
11.2. Līgums var tikt izbeigts pirms termiņa jebkurā brīdī Pusēm par to rakstiski vienojoties vai vienpusēji, Līgumā noteiktajā kārtībā.
11.3. Pasūtītājam ir tiesības vienpusēji atkāpties no Līguma, par to rakstiski paziņojot Izpildītājam 10 (desmit) darba dienas iepriekš un neatlīdzinot tādējādi radušos izdevumus un/vai zaudējumus, ja:
11.3.1. Izpildītājs Darbu veic nekvalitatīvi, patvaļīgi atkāpjas no projektēšanas darba uzdevuma, neievēro Līguma noteikumus un Latvijas Republikas normatīvos aktus vai Pasūtītāja pārstāvja norādījumus par ko saņemtas vismaz 2 rakstiskas pretenzijas no Pasūtītāja;
11.3.2. Izpildītājs vairāk kā par 30 (trīsdesmit) darba dienām kavē Līguma noteiktos termiņus;
11.3.3. Būvdarbi tiek veikti neatbilstoši Latvijas Republikā spēkā esošo normatīvo aktu prasībām vai Līguma prasībām vai kvalitātes vai tehnoloģijas prasībām un pēc Pasūtītāja brīdinājuma 10 (desmit) darba dienu laikā Izpildītājs neuzsāk defektu un/vai neatbilstību novēršana;
11.3.4. Izpildītājs Līgumā noteiktajā kārtībā un termiņā nav iesniedzis Pasūtītājam kādu no 8.sadaļā minētajiem dokumentiem un nokavējums ir 10 (desmit) darba dienas, kurus atbilstoši Līguma noteikumiem Izpildītājam bija pienākums nodrošināt, uzturēt spēkā un iesniegt Pasūtītājam;
11.3.5. Izpildītājam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība;
11.3.6. Izpildītājs tiek izslēgts no Būvkomersantu reģistra;
11.3.7. Izpildītājs nodevis Līguma saistības citai personai vai nomainījis apakšuzņēmējus bez nepieciešamās saskaņošanas; 
11.3.8. Izpildītājs līguma izpildē ietver vai izmanto Krievijas Federācijas vai Baltkrievijas Republikas izcelsmes preces un pakalpojumus
11.3.9. Izpildītājs kādā citā veidā nepilda Līgumā noteiktās saistības un Līguma saistību pārkāpumu nenovērš 15 (piecpadsmit) darba dienu laikā no Pasūtītāja pretenzijas nosūtīšanas dienas.
11.4. Papildus Līguma 11.3. punktā noteiktajiem gadījumiem, Pasūtītājs var vienpusēji bez sankciju piemērošanas izbeigt Līgumu, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas.
11.5. Pasūtītājs var atkāpties no uzsāktā Būvprojekta izstrādes vai Būvdarbiem gadījumā, ja no Pasūtītāja neatkarīgu iemeslu dēļ netiek saņemti finanšu līdzekļi no Valsts kases, kas paredzēti Darbu veikšanai. Pasūtītāja pienākums ir nekavējoties informēt Izpildītājs par saņemtajiem vai atteiktajiem finanšu līdzekļiem. Gadījumā, ja finanšu līdzekļu netiek saņemti, tad izbeidzot Līgumu Pasūtītājs veic samaksu par Izpildītāja kvalitatīvi veiktajiem Darbiem Līgumā noteiktajā termiņā, atbilstoši abpusēji sastādītam un parakstītam Darbu pieņemšanas-nodošanas aktam. 
11.6. Izpildītājam ir tiesības atkāpties no Līguma, par to rakstveidā paziņojot Pasūtītājam 10 (desmit) darba dienas iepriekš, ja Pasūtītājs savas vainas dēļ Līgumā noteiktajos termiņos nav veicis Līgumā noteiktos maksājumus un šāds kavējums pārsniedz 30 (trīsdesmit) dienas, un Izpildītājs pienācīgi ir izpildījis savas Līgumā noteiktās saistības.
11.7. Ja Puses izmanto tiesības vienpusēji izbeigt Līgumu, Puses sastāda aktu par faktiski izpildīto Darbu apjomu un to vērtību. Pasūtītājs pieņem Darbus tādā apjomā, kādā tie ir veikti, ja tie atbilst Līgumam un ir turpmāk izmantojami. Lai saglabātu un pasargātu Objektu un izpildītos Būvdarbus no trešo personu, laikapstākļu, u.c. nelabvēlīgu apstākļu ietekmes, pēc Pasūtītāja norādījumiem un par Izpildītāja līdzekļiem tiek veikta Objekta konservācija, vai arī Pasūtītājs šiem mērķiem var izmantot Līgumā noteiktā kārtībā ieturēto Līguma saistību izpildes garantiju. Ja Līgums tiek izbeigts citos Līgumā paredzētajos gadījumos, Puses vienojas par kārtību, kādā tiek veikti konservācijas darbi un segti ar tiem saistītie izdevumi.
11.8. Ja Līgums tiek izbeigts pirms termiņa, Izpildītājs nodod Pasūtītājam visu tā rīcībā esošo un ar Līguma izpildi un Būvdarbu veikšanu saistīto dokumentāciju, t.sk., Būvprojektu, ja par to ir parakstīts Darbu pieņemšanas–nodošanas akts.
11.9. Ja Līgums tiek izbeigts pirms Līguma termiņa beigām, Puses veic savstarpējos norēķinus  30 darba dienu laikā  pēc Darbu pieņemšanas–nodošanas aktu sastādīšanas. 
12. Pušu pārstāvji un būvdarbu kontrole
12.1. Lai sekmētu līgumsaistību izpildi pienācīgā kārtā un Līgumā noteiktajos termiņos, Puses norīko kontaktpersonas un pilnvarotās personas.
12.2. No Pasūtītāja Puses atbildīgā persona ir ________________________, e-pasts: ________________________, tel.nr. ________________________. Pasūtītāja atbildīgā persona pilnībā pārzina Objektu un Līguma noteikumus un tai ir tiesības pieņemt lēmumus un risināt visus ar Līguma izpildi saistītos operatīvos jautājumus, nepārkāpjot Līguma noteikumus, organizēt un kontrolēt Līguma izpildes gaitu, tajā skaitā, bet ne tikai, veikt komunikāciju starp Pasūtītāju un Izpildītāju, pieprasīt no Izpildītāja informāciju, sniegt informāciju Izpildītājam, nodrošināt ar Līgumu saistītās dokumentācijas (Būvprojekta, izpilddokumentācijas un citas dokumentācijas) nodošanu/pieņemšanu, nodrošināt izpildīto Būvdarbu pieņemšanu, dot norādījumus par Līguma un Būvdarbu izpildi, kā arī veikt citas darbības, kas saistītas ar pienācīgu Līgumā paredzēto saistību izpildi, tajā skaitā, parakstīt Objekta nodošanas un pieņemšanas aktu. Atbildīgai personai nekavējoties jāziņo Izpildītājam par Izpildītājam pielīgto saistību nepienācīgu izpildi un tai nav tiesību pieņemt lēmumus vai dot Izpildītājam norādījumus par Līgumā noteikto termiņu, līgumsummas, cenas vai citu nosacījumu izmaiņām.
12.3. No Izpildītāja Puses pilnvarotā persona/kontaktpersona ir ________________________, tālr. ________________________, e-pasts: ________________________. Izpildītāja pilnvarotā persona pilnībā pārzina Līgumu un Objektu, tai ir tiesības pieņemt lēmumus un risināt visus ar Līguma izpildi saistītos jautājumus, parakstīt Līgumā noteiktos aktus, nodot Būvdarbus, izpilddokumentāciju, Būvprojektu, Būvatļauju, u.c. dokumentus, pieprasīt no Pasūtītāja informāciju, sniegt informāciju Pasūtītājam (to visu kopā - nepārkāpjot Līgumu), bet tā nedrīkst veikt grozījumus un papildinājumus Līgumā, tajā skaitā, grozīt Līguma summas un/vai Būvdarbu izpildes termiņus.
12.4. Izpildītājs Līguma izpildei nodrošina savā Piedāvājumā Iepirkumam norādīto piesaistīto personālu.
12.5. Izpildītājs ir informēts, ka Pasūtītāja nozīmēts sertificēts Būvuzraugs uzraudzīs Būvdarbus un informēs Pasūtītāju par jebkuru atklāto pārkāpumu, kas ir jebkura Būvdarbu apjoma vai būvizstrādājumu un to kvalitātes neatbilstība normatīvajiem aktiem, Būvprojektam un citiem Līguma noteikumiem. Puses vienojas, ka Būvuzraugs pārbaudes veiks, pēc iespējas netraucējot Izpildītāja darbu. Izpildītājs ir informēts, ka Būvuzraugs var dot norādījumus Izpildītājam, meklēt un atklāt defektus vai trūkumus, kā arī pārbaudīt jebkuru Būvdarbu, kurā varētu būt defekti vai trūkumi pēc Būvuzrauga ieskatiem.
12.6. Saņemot norādījumus no Līgumā noteiktās Pasūtītāja kontaktpersonas un/vai Pasūtītāja pilnvarotās personas, Izpildītājam ir tiesības uzskatīt, ka tās rīkojas Pasūtītāja pilnvaras ietvaros, tomēr tas neatbrīvo Izpildītāju no atbildības, ja norādījumi ir pretrunā ar Līgumu vai normatīvajiem aktiem. Izpildītāja pienākums ir nekavējoties rakstiski informēt Pasūtītāju par šādiem norādījumiem.
12.7. Pasūtītāja kontaktpersona/Pasūtītāja pilnvarotā persona veikts jebkāda rakstura apstiprinājums, kontroles pasākums, apliecinājums, saskaņojums, apskate, pārbaude, norādījums, paziņojums, pieprasījums, izmēģinājums, u.tml. līdzīga rīcība neatbrīvo Izpildītāju no atbildības, kas izriet no Līguma, ieskaitot atbildību par kļūdām, nolaidību, pretrunām un neatbilstību.
12.8. Pasūtītāja kontaktpersona/Pasūtītāja pilnvarotā persona jebkurā laikā var sniegt Izpildītājam norādījumus, kas var būt nepieciešami Būvdarbu izpildei, to defektu un/vai neatbilstību novēršanai saskaņā ar Līgumu.
12.9. Puses var nomainīt 12.2. un/vai 12.3. punktā norādītās personas, par to rakstiski informējot otru Pusi 3 (trīs) darba dienas iepriekš, neveicot grozījumus Līgumā.
12.10. Darba aizsardzības koordinatora pienākumus Objektā veiks Izpildītāja Piedāvājumā Iepirkumam norādītais  pārstāvis.

13. Apakšuzņēmēji un Līguma izpildē iesaistītā personāla nomaiņa
13.1. Ne vēlāk kā uzsākot Līguma izpildi, Izpildītājam jāiesniedz Būvdarbos vai pakalpojumu sniegšanā iesaistīto Apakšuzņēmēju (ja tādus plānots iesaistīt) sarakstu, kurā norāda Apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā norāda arī Apakšuzņēmēju apakšuzņēmējus. Izpildītājam Līguma izpildes laikā jāziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju par Apakšuzņēmēju, kas tiek vēlāk iesaistīts Būvdarbu veikšanā vai pakalpojumu sniegšanā. 
13.2. Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla un Apakšuzņēmēju nomaiņu un iesaistīt papildu Apakšuzņēmējus Līguma izpildē. Pasūtītājs var prasīt personāla un Apakšuzņēmēja viedokli par nomaiņas iemesliem. Izpildītājam ir pienākums saskaņot ar Pasūtītāju papildu personāla iesaistīšanu Līguma izpildē.
13.3. Piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst Iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
13.4. Pasūtītājs nepiekrīt piedāvājumā norādītā Apakšuzņēmēja nomaiņai, ja pastāv kāds no šādiem nosacījumiem:
13.4.1. piedāvātais Apakšuzņēmējs neatbilst Iepirkuma dokumentos Apakšuzņēmējiem izvirzītajām prasībām;
13.4.2. tiek nomainīts Apakšuzņēmējs, uz kura iespējām Iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam Apakšuzņēmējam nav vismaz tādas pašas kvalifikācijas, uz kādu Konkursā Izpildītājs atsaucies, apliecinot savu atbilstību Iepirkumā noteiktajām prasībām, vai tas atbilst šā Publisko iepirkumu likuma 42. panta otrās daļas 1.,2., 3., 4., 5., 6., 7. un 10.punktā minētajiem izslēgšanas iemesliem;
13.4.3. piedāvātais Apakšuzņēmējs, kura veicamo Būvdarbu vai sniedzamo pakalpojumu vērtība ir vismaz 10000 euro, atbilst Publisko iepirkumu likuma 42.panta otrās daļas 1., 2., 3., 4., 5., 6., 7. un 10. punktā minētajiem izslēgšanas iemesliem;
13.4.4. Apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
13.5. Pasūtītājs nepiekrīt jauna Apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
13.6. Izpildītājs Apakšuzņēmēju/personāla piesaistīšanas vai nomaiņas gadījumā iesniedz Pasūtītājam Apakšuzņēmēju sarakstu, kurā norādīta visa aktuālā informācija par Līguma izpildē piesaistītiem Apakšuzņēmējiem (konsolidēta versija ar aktuālo informāciju)/ personāla sarakstu, kurā norādīta visa aktuālā informācija par Līguma izpildē piesaistīto personālu (konsolidēta versija ar aktuālo informāciju)  un Līguma 13.7. punktā norādītos dokumentus un informāciju.
13.7. Izpildītājam par Apakšuzņēmēju un/vai Izpildītāja piesaistīto personālu jāiesniedz Pasūtītājam šādi dokumenti:
13.7.1. iesniegums Apakšuzņēmēju un/vai Izpildītāja personāla nomaiņai vai piesaistīšanai, norādot nododamo darbu veidu un veicamo darbu vai sniedzamo pakalpojumu vērtību/personāla (speciālista) pozīcija Līguma izpildē (ja attiecināms);
13.7.2. Apakšuzņēmēja un/vai Izpildītāja piesaistītā personāla apliecinājums par gatavību veikt konkrētos darbus atbilstoši Līguma priekšmetam. Apakšuzņēmēja apliecinājums jāparaksta Apakšuzņēmēja pārstāvim ar pārstāvības tiesībām vai tā pilnvarotai personai. Gadījumā, ja apliecinājumu paraksta pilnvarota persona, tad jāiesniedz personas ar pārstāvības tiesībām izsniegta pilnvara citai personai parakstīt apliecinājumu. Izpildītāja piesaistītā personāla apliecinājumu paraksta pats speciālists; 
13.7.3. Apakšuzņēmēja vai Izpildītāja piesaistītā personāla kvalifikāciju apliecinoši dokumenti saskaņā ar iepirkuma dokumentāciju, ja tāda prasība izvirzīta, - attiecas gadījumos, kad Izpildītājs Līguma izpildē vēlas nomainīt Apakšuzņēmēju vai Izpildītāja personālu, uz kura iespējām balstījies savas kvalifikācijas novērtēšanai.
13.8. Pārbaudot jaunā Apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt Apakšuzņēmēju vai piesaistīt jaunu Apakšuzņēmēju Līguma izpildes nodrošināšanai. Publisko iepirkumu likuma 42.panta ceturtās daļas 2., 3. un 4. punktā minētos termiņus skaita no dienas, kad lūgums par Apakšuzņēmēja nomaiņu iesniegts Pasūtītājam.
13.9. Pasūtītājs pieņem lēmumu atļaut vai atteikt Izpildītāja personāla vai Apakšuzņēmēju nomaiņu vai jaunu Apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.
13.10. Grozījumi Līgumam pievienotajā Apakšuzņēmēju/Izpildītāja personāla sarakstā tiek noformēti, reģistrējot Pasūtītāja saskaņoto Apakšuzņēmēju/Izpildītāja personāla sarakstu (konsolidēto versiju ar aktuālo informāciju) pie Līguma.  Līdz ar jaunā saraksta reģistrēšanu pie Līguma, spēku zaudē iepriekšējais saraksts. Atsevišķi Līguma grozījumi par šīm izmaiņām netiek sagatavoti.
13.11. Apakšuzņēmēja piesaistīšana Līguma izpildē pēc Izpildītāja iniciatīvas, neatbrīvo Izpildītāju no atbildības par šī Līguma izpildi kopumā vai kādu no daļām, kā arī neuzliek Pasūtītājam papildu pienākumus un saistības.
13.12. Izpildītājs ir atbildīgs par to, lai saskaņā ar šo Līgumu Būvdarbu izpildē iesaistīts Apakšuzņēmējs nepiesaistītu Būvdarbu izpildē citus Apakšuzņēmējus bez Pasūtītāja rakstiskas piekrišanas.
13.13. Pasūtītājs nav atbildīgs par Izpildītāja nokavētiem vai vispār neveiktiem norēķiniem ar tā piesaistītajiem Apakšuzņēmējiem. 

14. Līguma grozījumi
14.1. Līgums var tikt grozīts Pusēm par to noslēdzot rakstisku vienošanos. Visas izmaiņas, papildinājumi, vienošanās pie Līguma ir uzskatāmi par Līguma grozījumiem un neatņemamu sastāvdaļu. 
14.2. Par Līguma sastāvdaļu tiek uzskatīti visi labojumi, precizējumi, papildinājumi vai grozījumi Būvniecības ieceres dokumentācijā, kas Pusēm ir saistoši, arī gadījumā, ja par to atsevišķi netiek slēgti Līguma grozījumi.
14.3. Iepirkuma dokumentos un Būvniecības ieceres dokumentācijā noteiktās prasības Līguma izpildē ir spēkā un ir jāievēro arī tad, ja tie nav pievienoti kā Līguma pielikums.
14.4.  Visi grozījumi tiek izvērtēti no pieļaujamības atbilstoši Publisko iepirkumu likumam, taču Līgums netiek grozīts, ja tas atbilstoši Publisko iepirkumu likuma regulējumam nav pieļaujams konkrētā gadījumā.
14.5. Pasūtītājam ir tiesības pieprasīt no Izpildītāja savstarpēji saskaņotā laikā iesniegt novērtējumu par to, kā un cik lielā mērā iespējamās izmaiņas vai apstākļi var ietekmēt Līgumcenu un Darbu izpildes termiņu, t.sk. grafikā norādītos starptermiņus.
14.6. Līguma spēkā esamības laikā Pasūtītājs, objektīvi pamatojot ir tiesīgs rakstveidā pieprasīt, lai tiek veiktas izmaiņas Būvprojektā un Darbu apjomos. Pēc šāda pieprasījuma saņemšanas Izpildītājam ir pienākums izpildīt Pasūtītāja pieprasītās izmaiņas, izņemot gadījumu, ja Pasūtītāja pieprasītās izmaiņas ir pretrunā ar Latvijas Republikā spēkā esošo normatīvo aktu noteikumiem. Ja Pasūtītāja pieprasītās izmaiņas neprasa būtisku Būvniecības ieceres dokumentācijas pārstrādāšanu un/vai izmaiņas Būvdarbu apjomā, Izpildītāja pienākums ir veikt Pasūtītāja pieprasītās izmaiņas, par ko Puses vienojas atsevišķi, un papildus Būvdarbu termiņa šo izmaiņu veikšanai, vai būtisku izmaiņu gadījumā, Puses vienojas atsevišķi, nosakot papildu termiņu un/vai papildu atlīdzību. Lai izvairītos no domstarpībām, šī Līguma punkta noteikumi par papildu termiņu un finansējuma piešķiršanu nav attiecināmi uz situācijām saistībā ar Izpildītāja nepienācīgu Līguma saistību izpildi. 
14.7. Ja Pasūtītājs Līguma izpildes laikā maina Būvdarbu apjomus uz mazākiem apjomiem, vai arī tā veidus, risinājumus, un Izpildītājs jau ir veicis nepieciešamo būvizstrādājumu pasūtījumu, vai veicis atbilstošus Būvdarbus, saskaņā ar sākotnējām Pasūtītāju prasībām, un šo izmaiņu rezultātā Būvdarbu veikšanai vairs nav nepieciešami iepriekš pasūtītie būvizstrādājumi, vai izpildītie Būvdarbi (kāda to daļa), bet Izpildītājam nav iespēju attiecīgos pasūtījumus atcelt jeb šāda atcelšana ir nesamērīgi dārga, tad Pasūtītājs kompensē  Izpildītājam izdevumus, kas saistīti ar iepriekšminēto būvizstrādājumu iegādi (ar nosacījumu, ka tie nodoti Pasūtītājam īpašumā, atbilstoši to iegādes vērtībai un atrodas Objektā) vai Būvdarbu izpildi.
14.8. Izpildītājs nav tiesīgs veikt patvaļīgas Būvdarbu un/vai būvizstrādājumu apjomu izmaiņas.
14.9. Pasūtītājam Būvdarbu veikšanas laikā ir tiesības veikt Līguma grozījumus saskaņā ar Publisko iepirkumu likuma 61.pantu, nemainot Līguma vispārējo raksturu, veidu un mērķi tikai kādā no turpmāk minētajiem gadījumiem vai Līgumā citur minētā gadījumā:
14.9.1. atbilstoši Publisko iepirkumu likuma 61.panta pirmās daļas 1.un 2.punktam;
14.9.2. piemērojot Publisko iepirkumu likuma 61.panta pirmās daļas 3.punktu un piekto daļu  - lai nodrošinātu sekmīgāku Līguma izpildes rezultātu, Pasūtītājs, pamatojot ar objektīvu nepieciešamību, ņemot vērā ekonomisko pamatotību, efektivitāti un Līguma kvalitātes uzlabošanu, bet nevērtējot attiecīgo grozījumu būtiskumu, var izdarīt grozījumus Līgumā, kopsummā nepārsniedzot 15 (piecpadsmit) procentus no sākotnējās Līgumcenas, bet neieskaitot grozījumus, kuri veikti atbilstoši Līguma citiem punktiem;
14.9.3. piemērojot Publisko iepirkumu likuma 61. panta trešās daļas 1. punktu - Pasūtītājs ir tiesīgs veicamiem Būvdarbiem izmainīt tehniskās prasības, samazināt Būvdarbu, būvizstrādājumu apjomu, nosakot, ka Būvdarbi nav jāveic sākotnēji noteiktajā apjomā, kā arī palielināt Būvdarbu un būvizstrādājumu apjomu, uzdodot veikt Līgumā (t.sk. Iepirkuma dokumentos) sākotnēji neparedzētus Būvdarbus, ja tos pirms Būvdarbu uzsākšanas objektīvu iemeslu dēļ nebija iespējams precīzi noteikt (pēc izbūvētiem darbiem dabā, veicot digitālos izpilduzmērījumus apjomi kļuva lielāki/mazāki nekā sākotnēji tika sarēķināti, mainoties situācijai dabā u.tml.), vai, ja Būvdarbu gaitā Pasūtītājs konstatē, ka tāmēs norādītajā apjomā tos veikt nav nepieciešams (Būvniecības ieceres dokumentācijas nepilnības, nepareizi Būvdarbu apjomu aprēķini, kā arī tādā gadījumā, ja Būvdarbu apjomu daļa jau tika izbūvēta cita līguma/pasūtījuma ietvaros, Būvizstrādājumu nomaiņas gadījumā pret ekvivalentiem, piemēram, ja tos vairs neražo, vai nomainīti uz ar labākiem tehnoloģiskiem un kvalitātes rādītājiem,  u.c. objektīvu iemeslu dēļ un tml., ja šādu grozījumu dēļ Līgumcenas pieaugums/samazinājums, ko noteic kā visu secīgi veikto grozījumu naudas vērtības summu, nepārsniedz 20 (divdesmit) procentus no sākotnējās Līgumcenas, bet neieskaitot grozījumus, kuri veikti atbilstoši Līguma citiem punktiem;
14.9.4. piemērojot Publisko iepirkumu likuma 61. panta trešās daļas 3. punktu, ja iepirkuma līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt, ja šādu grozījumu dēļ Līgumcenas pieaugums, ko noteic kā visu secīgi veikto grozījumu naudas vērtības summu, nepārsniedz 20 (divdesmit) procentus no sākotnējās Līgumcenas, bet neieskaitot grozījumus, kuri veikti atbilstoši Līguma citiem punktiem;
14.9.5. piemērojot Publisko iepirkumu likuma 61.panta trešās daļas 4.punktu, - ja Izpildītājs tiek aizstāts ar citu uzņēmēju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis piegādātājs atbilst paziņojumā par līgumu vai iepirkuma procedūras dokumentos noteiktajām kvalifikācijas prasībām, un uz to neattiecas Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā paredzētie izslēgšanas noteikumi. 
14.10. Saņemot Izpildītāja iesniegumu par Līguma grozīšanu vai citādi konstatējot nepieciešamību grozīt Līgumu, Pasūtītājs izvērtē nepieciešamo grozījumu apjomu, objektīvo pamatojumu, raksturu, būtiskumu un pieļaujamību Publisko iepirkumu likuma izpratnē, ņemot vērā kompetento institūciju izstrādātos metodiskos norādījumus un vadlīnijas. 
15. Nepārvarama vara
15.1. Puse tiek atbrīvota no atbildības par pilnīgu vai daļēju Līguma saistību neizpildi, ja tā notikusi nepārvaramas varas apstākļu iestāšanās rezultātā pēc Līguma spēkā stāšanās dienas, un to nebija iespējams ne paredzēt, ne novērst. Šāda nepārvarama vara ietver sevī notikumus, kas iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās, u.c.). 
15.2. Pusei, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc šādu apstākļu iestāšanās dienas rakstiski informē otru Pusi par to, un, ja iespējams, ziņojumam pievieno izziņu ar nepārvaramas varas apstākļu apstiprinājumu un raksturojumu, ko izsniegušas kompetentas iestādes.
15.3. Ja nepārvaramas varas apstākļu dēļ Līguma saistības netiek pildītas ilgāk par 3 (trīs) mēnešiem, Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš un Puse nevar prasīt atlīdzināt zaudējumus, kas radušies tā rezultātā.
15.4. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši 15.2. punktam.

16. [bookmark: _Toc167079364][bookmark: _Toc200985509]Piemērojamās tiesības un strīdu risināšanas kārtība
16.1. [bookmark: _Hlk65483012][bookmark: _Toc48377892]Līgums interpretējams un pildāms saskaņā ar Latvijas Republikas normatīvajiem tiesību aktiem. Līgumā nenoregulētajiem jautājumiem piemērojami Latvijas Republikas normatīvie tiesību akti.
16.2. Strīdus Puses risina savstarpēju pārrunu ceļā vai tiesā Latvijas Republikas normatīvajos tiesību aktos noteiktajā kārtībā.
16.3. Puses pieliek visas pūles, lai strīdus atrisinātu savstarpēju pārrunu ceļā. Puses rakstiski informē viena otru par savu viedokli attiecībā uz strīdu, kā arī iespējamo strīda risinājumu. Ja Puses uzskata par iespējamu, tās tiekas, lai atrisinātu strīdu.
16.4. Pusei ir jāatbild uz otras Puses piedāvāto strīda risinājuma priekšlikumu 5 (piecu) darbdienu laikā no tā saņemšanas dienas. Ja strīda risinājumu neizdodas panākt 20 (divdesmit) darbdienu laikā no strīda risinājuma priekšlikuma saņemšanas dienas, Puses strīdu var nodot izšķiršanai tiesā Latvijas Republikas normatīvajos tiesību aktos noteiktajā kārtībā.

17. Konfidencialitāte un personas datu aizsardzība
17.1. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām konfidenciālu informāciju (pilnīgi vai daļēji Līguma vai citu ar tā izpildi saistītu dokumentu saturu, Pušu finansiālo situāciju vai finanšu avotiem, vadības sistēmu vai saimnieciskajām darbībām, kā arī tehniska, komerciāla un jebkāda cita rakstura informācija par citas Puses darbību), kas kļuvusi tām pieejama līgumsaistību izpildes gaitā, izņemot Latvijas Republikas normatīvajos aktos paredzētos gadījumus.
17.2. Pusēm ir tiesības sniegt informāciju saviem Apakšuzņēmējiem, piegādātājiem, darbiniekiem un pārstāvjiem, ja tām šī informācija ir nepieciešama Līguma izpildei. Puses apņemas nodrošināt minētās informācijas neizpaušanu no darbinieku, Apakšuzņēmēju vai trešo personu puses, kas piedalās Līguma izpildīšanā.
17.3. Puses ir savstarpēji atbildīgas par Līgumā paredzēto konfidencialitātes noteikumu pārkāpšanu.
17.4. Izpildītājs drīkst veikt publikācijas par veicamo Darbu tikai ar Pasūtītāja iepriekšēju rakstisku piekrišanu. Ierobežojums neattiecas uz informāciju, kas ir vispārpieejama saskaņā ar spēkā esošajiem normatīvajiem aktiem.
17.5. Līguma 17.1.-17.4. punktos minētajiem noteikumiem nav laika ierobežojuma un uz tiem neattiecas Līguma darbības termiņš.
17.6. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai.
17.7. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem.  
17.8. Ja saskaņā ar tiesību normatīvajiem aktiem Pusei var rasties pienākums nodot tālāk trešajām personām no otras Puses iegūtos fizisko personu datus, tas pirms šādu datu nodošanas informē par to otru Pusi, ja vien tiesību normatīvie akti to neaizliedz.
17.9. Puses apņemas paziņot ne vēlāk kā 24 h laikā otrai Pusei par visiem notikušajiem personas datu aizsardzības drošības incidentiem, kā arī rakstveidā informē otru Pusi par incidentu un/vai iespējamo incidentu un sniedz visu otras Puses pieprasīto informāciju.
17.10. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja  izbeidzas nepieciešamība tos apstrādāt šī Līguma izpildes nodrošināšanai.

18. Noslēguma jautājumi
18.1. Puses apliecina, ka tiem ir saprotams Līguma saturs un nozīme, ka tie atzīst Līgumu par pareizu, abpusēji izdevīgu.
18.2. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējam, izņemot, gadījumu, ja Izpildītājs tiek aizstāts ar citu izpildītāju atbilstoši normatīvo aktu noteikumiem par komersantu reorganizāciju un pāreju, un šis izpildītājs neatbilst Publisko iepirkumu likuma 61. panta trešās daļas 4.punktā noteiktajam. 
18.3. Ja Līguma parakstītājs tā noslēgšanas brīdī nav bijis pilnvarots pārstāvēt Pusi, par kura pārstāvi viņš uzdodas, tad viņš uzņemas pats kā fiziska persona visas saistības no parakstītā Līguma un atbild par to izpildi ar visu savu mantu.
18.4. Papildus Līgumam Puses apņemas parakstīt arī citus nepieciešamos dokumentus un veikt visas darbības, kas ir pamatotas un nepieciešamas, lai veicinātu Līguma pienācīgu izpildi, tā mērķa sasniegšanu un Pušu tiesību un pienākumu realizēšanu.
18.5. Pušu savstarpējie paziņojumi veicami rakstiski, primāri izmantojot elektroniskā pasta saziņu, juridiskā spēka nodrošināšanai Puses izmanto drošu elektronisko parakstu ar laika zīmogu un sūtījumus nosūta uz Līgumā vai Iepirkuma piedāvājumā norādīto elektroniskā pasta adresi. Elektroniski nosūtīts paziņojums ir uzskatāms par saņemtu otrajā darba dienā pēc tā nosūtīšanas. Visos gadījumos, kad Līgumā paredzēta dokumentu elektroniska parakstīšana, nepieciešamības gadījumā Puses var parakstīt dokumentu papīra formā. Ja saziņai tiek izmantoti pasta sūtījumi, tad tie nosūtāmi ierakstītā sūtījumā uz šajā Līgumā norādītajām Pušu adresēm, un ir uzskatāms, ka Puse ir saņēmusi paziņojumu 7 (septītajā) dienā pēc tā izsūtīšanas.
18.6. Gadījumā, ja kāda no Pusēm maina savu juridisko adresi, pasta adresi vai bankas rekvizītus, tas ne vēlāk kā 5 (piecu) kalendāra dienu laikā rakstiski paziņo par to otrai Pusei. Visai sarakstei un jebkurai informācijai, ko kāda no Pusēm nosūta otrai, ir jābūt latviešu valodā un nosūtītai uz tās adresi, ja vien Puse - informācijas saņēmēja - nav iepriekš norādījis savādāk.
18.7. Ja kāds no Līguma noteikumiem zaudē spēku, tas neietekmē citu Līguma noteikumu spēkā esamību. Ja kāda no Pusēm nav izmantojusi Līgumā paredzētās tiesības vai cita veida tiesiskās aizsardzības līdzekļus, netiks uzskatīts, ka Puse ir atteikusies no šo tiesību vai tiesiskās aizsardzības līdzekļa izmantošanas turpmāk.
18.8. Iepirkuma dokumentācija, Piedāvājums, Būvprojekts un šādi Līguma pielikumi ir pievienoti Līgumam kā tā neatņemamas sastāvdaļas:
18.8.1. 1. pielikums - Tehniskā specifikācija uz ____ (____) lapām;
18.8.2. 2. pielikums - Izpildītāja pieteikums Iepirkumam un Tehniskais piedāvājums uz ___ (_____) lapām; 
18.8.3. 3.pielikums – Izpildītāja Finanšu piedāvājums uz ___ (_____) lapas;
18.8.4. 4. pielikums - Darbu izpildes kalendārais grafiks pievienots līgumam kā atsevišķa datne excel formātā;
18.8.5.  5. pielikums - Objekta nodošanas un pieņemšanas akta paraugforma uz ___ (____) lapas.
18.9. Līgums parakstīts elektroniski ar drošu elektronisko parakstu, kas satur laika zīmogu*.  Elektroniski parakstītā Līguma datne glabājas pie katras no Pusēm.

19. Pušu rekvizīti un paraksti

	Pasūtītājs 
	Izpildītājs

	Smiltenes novada pašvaldība
Reģ. Nr. 90009067337
PVN maks. reģ. Nr. LV90009067337
Juridiskā adrese: drese: Dārza iela 3, Smiltene, 
Smiltenes novads, LV - 4729
e-pasts: pasts@smiltenesnovads.lv
www.smiltenesnovads.lv
(paraksts)*
_________________________________
	






(paraksts)*
________________________________








































1. pielikums
Līgumam Nr. SNP-SN-___________
par projektēšanas, būvdarbu un autoruzraudzības darbu izpildi

Tehniskā specifikācija

Pielikums tiek sagatavots atbilstoši Iepirkuma nolikumam un pievienots parakstot Līgumu

2. pielikums
Līgumam Nr. SNP-SN-___________
par projektēšanas, būvdarbu un autoruzraudzības darbu izpildi

Izpildītāja pieteikums Iepirkumam un Tehniskais piedāvājums

Pielikums tiek sagatavots atbilstoši Izpildītāja Piedāvājumam un pievienots parakstot Līgumu


3. pielikums
Līgumam Nr. SNP-SN-___________
par projektēšanas, būvdarbu un autoruzraudzības darbu izpildi

Izpildītāja Finanšu piedāvājums

Pielikums tiek sagatavots atbilstoši Izpildītāja Piedāvājumam un pievienots parakstot Līgumu






4. pielikums
Līgumam Nr. SNP-SN-___________
par projektēšanas, būvdarbu un autoruzraudzības darbu izpildi


Kalendārais grafiks

Plānotais darbu veikšanas kalendārais grafiks kā excel fails pievienots līgumam kā atsevišķa datne, atbilstoši Izpildītāja Piedāvājumam un pievienots Līgumam un ir neatņemama tā sastāvdaļa.


















5. pielikums
Līgumam Nr. SNP-SN-___________
par projektēšanas, būvdarbu un autoruzraudzības darbu izpildi

Objekta nodošanas un pieņemšanas akts

Smiltenes novada pašvaldība, nodokļu reģistrācijas numurs: 90009067337, juridiskā adrese: Dārza iela 3, Smiltene, Smiltenes novads, LV-4729 (turpmāk – Pasūtītājs), no vienas puses, 
un 
__________________________________________ (turpmāk – Izpildītājs), no otras puses,
(Pasūtītājs un Izpildītājs kopā turpmāk – Puses, bet katrs atsevišķi – Puse), 
saskaņā ar 20___. gada _______ ___________ Līgumu Nr. SNP – S - BU/_______par būvdarbu veikšanu (Objekts __________________, kadastra                 Nr. ______________________) (turpmāk – Līgums), paraksta šo aktu, ņemot vērā šādus nosacījumus:

1. Puses apliecina, ka Izpildītājs saskaņā ar Līgumu un tā pielikumiem Pasūtītāja interesēs ir izpildījis Būvdarbus pilnā apjomā, izņemot atliktos darbus, par kuru izpildes termiņu puses atsevišķi ir vienojušās. Ja Izpildītājs nepilda savas saistības atbilstoši noteiktajām prasībām, Pasūtītājam ir tiesības iesaistīt papildu darbaspēku atlikto darbu veikšanai, un Izpildītāja pienākums ir piecu darbdienu laikā segt Pasūtītājam saistībā ar to radušos izdevumus un/vai zaudējumus (ja attiecināms). 
2. Puses konstatē, ka saskaņā ar Līguma ____. punktu par būvdarbu izpildi Pasūtītājs apņēmies samaksāt Izpildītājam ___ EUR (___________) bez PVN. Būvdarbu faktiskās izmaksas ir _____________ EUR bez PVN. Veicot norēķinus, samaksai tiek piemērots PVN normatīvajos aktos noteiktajā kārtībā un apmērā.
3. Puses apliecina, ka Izpildītājs ir nodevis un Pasūtītājs ir pieņēmis būvdarbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) izpilddokumentāciju (ekspluatācijas noteikumus, tehniskās specifikācijas, izpildshēmas, rasējumus u. tml.), kā arī visu citu Līgumā paredzēto dokumentāciju.
4. Izpildītājs vienlaikus ar šo aktu iesniedz Pasūtītājam būvdarbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) sniegtās garantijas, un Pasūtītājs tās var brīvi izmantot.
5. Būvdarbu pabeigšanas datums ir 20__. gada _____. ________.
6. Saskaņā ar Līguma ___. punktu Pasūtītājs no Izpildītājam izmaksājamās summas veic līgumsoda ieturējumu _________ EUR (___________EUR un ___ centi) (ja attiecināms).
7. Akts sagatavots uz vienas lapas elektroniska dokumenta veidā un parakstīts ar drošu elektronisko parakstu, tam pielikumā pievienots akta 3. un 4. punktā noteikto un Pasūtītājam iesniegto dokumentu saraksts, kā arī defektu un atlikto darbu saraksts.

	Izpildītājs

	Pasūtītājs

	______________________________
	_________________________________

	(kontaktpersona/pilnvarotā persona)
	(kontaktpersona/pilnvarotā persona)



